Ritratt: Dipartiment tal-Informazzjoni (DOI) .td_uid_2_606d5f335e990_rand.td-a-rec-img{text-align:left}.td_uid_2_606d5f335e990_rand.td-a-rec-img img{margin:0 auto 0 0} Ftehim iffirmat bejn l-Aġenzija Komunità Malta u l-Kunsill Lokali tar-Rabat se jwassal għal restawr tan-niċċa ta' San Pawl fiċ-ċentru tal-pjazza tas-Saqqajja.

L-Aġenzija Komunità Malta, li se tiffinanzja r-restawr tan-niċċa, hija responsabbli għall-amministrazzjoni u l-ipproċessar tal-materji kollha relatati maċ-ċittadinanza Maltija.

In-niċċa storika ġiet ikkummisjonata mill-Granmastru de Vilhena fl-1727 u matul is-snin kellha importanza kbira kemm għar-Rabtin kif ukoll fuq livell nazzjonali, bid-devozzjoni lejha tattira viżitaturi minn madwar il-gżejjer Maltin.

In-niċċa żviluppat ċertu ħsarat mal-milja taż-żmien.

L-użu ta' cement f'ċertu istanzi, xogħol ta' kisi li qdiem maż-żmien, l-effetti tal-ilma, l-introduzzjoni ta' plakek kommemorattivi, l-akkumulazzjoni ta' trabijiet fuq il-ġebel u l-effett tal-veġetazzjoni selvaġġa huma kollha fatturi li wasslu għal ħsara li akkumulat matul iż-żmien.

Għalkemm in-niċċa kienet restawrata fl-2002, il-bżonn attwali ta' restawr huwa qawwi.

Fost oħrajn, in-niċċa se tkun imnaddfa professjonalment minn kull element naturali u kull intervent uman li seta' sar u li ma jikkontribwixxix għall-valur storiku tagħha.

Wara, l-għamla tagħha se tkun ikkonsolidata.

Fost oħrajn, xogħol tal-ġebel li huwa ddeterjorat u li jhedded l-istabbiltà tal-istruttura se jkun mibdul b'mod professjonali.

Il-Kap Eżekuttiv ta' Komunità Malta Jonathan Cardona esprima sodisfazzjon għall-fatt li fondi mill-programm ta' ċittadinanza Maltija qed iwasslu għal titjib tanġibbli fil-patrimonju Malti.

Is-Sindku tar-Rabat Sandro Craus stqarr li l-ħarsien tal-patrimonju storiku u mibni jwassal għal sens ta' kburija fost ir-Rabtin.

Is-Segretarju Parlamentari għaċ-Ċittadinanza u l-Komunitajiet Alex Muscat qal li l-ġid li nħoloq mill-programm ta' ċittadinanza b'investiment qed isarraf f'bidla pożittiva fil-qalba tal-komunità Maltija.

Qal li dan huwa wieħed biss minn firxa ta' proġetti immirati lejn it-titjib tal-kwalità tal-ħajja tal-Maltin u l-Għawdxin, permezz ta' proġetti varji f'oqsma li jinkludu l-edukazzjoni, l-isport, l-ambjent mibni u l-ambjent rurali.

Is-Segretarju Parlamentari sostna l-impenn tiegħu biex ikun attirat dejjem aktar investiment dirett barrani, sabiex il-ġid ikompli jasal għandna lkoll.

Dan it-tagħrif twassal mid-Dipartiment tal-Informazzjoni.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606d5f335ec38_rand.td-a-rec-img{text-align:left}.td_uid_3_606d5f335ec38_rand.td-a-rec-img img{margin:0 auto 0 0}


Il-MaltaPost qiegħda twissi lin-nies dwar messaġġi qarrieqa li qed jintbagħtu f'isimha.

Il-kumpanija qalet li rċeviet rapporti ta' nies li rċivew messaġġi li jidhru li huma mingħand il-MaltaPost li jitolbuhom jagħfsu fuq ħolqa biex jagħmlu l-arranġamenti biex jaslulhom l-oġġetti li jkunu ordnaw minn barra minn Malta.

Meta jagħfsu fuq din il-ħolqa, jinfetaħ sit elettroniku li jixbah lil dak tal-MaltaPost u jitlob lill-klijenti għad-dettalji bankarji tagħhom.

Il-MaltaPost ħarġet stqarrija li fiha kkjarifikat li hi mhix involuta f'dawn il-messaġġi, u mhumiex jintbagħtu minnha.

Sostniet li dawn huma messaġġi foloz b'intenzjonijiet qarrieqa, u li n-nies m'għandhomx jagħfsu fuq il-ħolqa imma għandhom iħassru l-messaġġ li jirċievu mill-ewwel.

Il-MaltaPost irrappurtat dawn il-messaġġi mat-Taqsima tas-Cyber Crime tal-Pulizija.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606d4ab5c9d5e_rand.td-a-rec-img{text-align:left}.td_uid_3_606d4ab5c9d5e_rand.td-a-rec-img img{margin:0 auto 0 0}


⬛ INFAKKRU L-MEMORJA TA' LASSANA CISSE ⬛Sentejn ilu, Lassana Cisse inqatel meta sparawlu wara li mar jara logħba futbol.

Illum se ningħaqdu mal-ħbieb ta' Lassana biex insellmu l-memorja tiegħu fit-triq fejn inqatel.⚠ Il-qtil ta' Lassana, kif ukoll l-attentat qtil ta' żewġt irġiel oħra, ma kinux xi aċċident.

Huma xhieda tar-razziżmu f'pajjiżna, li ġiegħel lill-qattiela jaħsbu li jistgħu joqtlu nies suwed mingħajr ma jġorru ebda responsabbiltà.

Għandna bżonn inbiddlu dan id-diskors u nindirizzaw l-istrutturi f'Malta li ħolqu ambjent fejn missier, iben, u raġel innoċenti nqatel.✊🏿 Mhuwiex biżżejjed li l-qattiela jinsabu ħatja, imma wkoll li l-istituzzjonijiet u l-kultura li tittratta n-nies suwed bħala nies li jiswew xi ħaġa inqas minn ħaddieħor tinbidel.

Bħal-lum sentejn ilu, Lassana Cisse Souleymane kien fi triqtu lura lejn iċ-Ċentru Miftuħ ta' Ħal Far fejn kien joqgħod wara logħba futbol, meta għaddiet karozza li minnha ġew sparati xi tiri li qatlu lil Lassana kiesaħ u biered.

Il-Moviment Graffitti organizza attività b'tifkira ta' Lassana Cisse Souleymane.

Huwa kellu 42 sena, kien mill-Kosta tal-Avorju u kien missier ta' tlett itfal.

Ġie f'Malta f'tiftixa għal ħajja aħjar, iżda din it-tiftixa ntemmet ħesrem meta l-qattiela tiegħu sparawlu minħabba l-kulur ta' ġildtu.

Francesco Fenech u Lorin Scicluna, li kienu suldati mal-Forzi Armati, huma akkużati b'dan il-qtil, u li ppruvaw joqtlu żewġ irġiel oħra, mexjin fl-istess triq li kien fiha Lassana, f'hit and run.

Dawn iż-żewġ immigranti rnexxielhom isalvaw.

Scicluna u Fenech ingħataw il-ħelsien mill-arrest f'Diċembru tal-2019 , sakemm jibdew il-proċeduri kriminali kontrihom fil-qorti. #td_uid_2_606d4a4902aa6 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/04/06152333/Lassana-Cisse-memorial-by-Miguela-Xuereb-2-80x60.jpg) 0 0 no-repeat}#td_uid_2_606d4a4902aa6 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/04/06152705/Lassana-Cisse-memorial-by-Miguela-Xuereb1-80x60.jpg) 0 0 no-repeat}#td_uid_2_606d4a4902aa6 .td-doubleSlider-2 .td-item3{background:url(https://cdn.newsbook.com.mt/wp-content/uploads/2021/04/06152321/Lassana-Cisse-candle-by-Miguela-Xuereb-80x60.jpg) 0 0 no-repeat} 1 minn 3

Photo: Miguela Xuereb L-NGO stqarret li l-qtil ta' Lassana u l-attentat ta' qtil ta' żewġ persuni oħra huma xhieda tar-razziżmu f'Malta, "li ġiegħel lill-qattiela jaħsbu li jistgħu joqtlu nies suwed mingħajr ma jġorru ebda responsabbiltà.

Għandna bżonn inbiddlu dan id-diskors u nindirizzaw l-istrutturi f'Malta li ħolqu ambjent fejn missier, iben, u raġel innoċenti nqatel."

F'Settembru Il-Maġistrat jgħid li l-każ dwar Lassana qed jieħu wisq fit-tul Kompliet tgħid li mhux lakemm il-qattiela jinstabu ħatja, imma jeħtieġ li tinbidel il-kultura li tittratta lin-nies suwed bħala nies li jiswew xi ħaġa inqas minn ħaddieħor.

Il-Kunsill Malti għar-Refuġjati fakkar il-memorja ta' Lassana Cisse, u qal li hu se jibqa' jappoġġja lill-membri tal-komunità tal-immigranti f'Malta, u se jibqa' jikkundanna kull forma ta' razziżmu, ksenofobija u diskriminazzjoni. ⬛ INFAKKRU L-MEMORJA TA' LASSANA CISSE ⬛Sentejn ilu, Lassana Cisse inqatel meta sparawlu wara li mar jara logħba… Posted by Moviment Graffitti on Tuesday, April 6, 2021 Today we remember our brother, Lassana Cisse Souleymane, who was murdered on 6 April 2019 while walking along Triq… Posted by SOS Malta on Tuesday, April 6, 2021 F'Diċembru Filmat: Ir-rakkomandazzjonijiet li saru wara l-każ Lassana Cisse qed jitwettqu – il-Brigadier Curmi Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_606d4a4905bbc_rand.td-a-rec-img{text-align:left}.td_uid_4_606d4a4905bbc_rand.td-a-rec-img img{margin:0 auto 0 0}


.td_uid_2_606e9cdd041c5_rand.td-a-rec-img{text-align:left}.td_uid_2_606e9cdd041c5_rand.td-a-rec-img img{margin:0 auto 0 0} Il-UĦM Voice of the Workers ordnat azzjonijiet industrijali wara li akkużat l-gvern ma żammx kelmtu mas-segretarji eżekuttivi tal-kunsilli lokali.

Il-trejdjunjin qalet li jekk il-gvern għandu għal qalbu l-Kunsilli Lokali, għandu jimplimenta l-wegħda elettorali li kien għamel u jttella' lis-segretarji eżekuttivi fil-kunsilli lokali fi Skala 4 tas-settur pubbliku.

"Il-Gvern qed ikaxkar saqajh biex iwettaq il-proposta tal-manifest elettorali Laburista tal-2017 fejn kien wiegħed li s-segretarji eżekuttivi fil-kunsilli lokali ikunu inkorporati fi Skala 4 tas-settur pubbliku u jingħataw il-benefiċċji kollha addizzjonali ma' din l-iskala."

Dan wassal biex il-UĦM ordnat azzjonijiet industrijali fejn is-segretarji eżekuttivi mhux qed jagħmlu użu minn mezzi ta' komunikazzjoni bħal email u telefon.

Aktar minn 80% tas-segretarji eżekuttivi qed isegwu din id-direttiva.

Il-UĦM fakkret li fil-manifest elettorali 'L-Aqwa Żmien' kien ġie imwiegħed li s-segretarji eżekuttivi kienu se jiġu inkorporati fi skala taċ-Ċivil u jkollhom rikonoxximent bħala officer-in-scale .

Iżda l-UĦM innottat li minkejja li kważi sena ilu, f'Ġunju 2020, il-gvern kien iddikjara li implimenta 76% tal-manifest elettorali Laburista tal-elezzjoni ġenerali tal-2017, il-wegħda lis-segretarji eżekuttivi ma twettqitx.

"Dan ixejjen għal kollox dak li qalet dan l-aħħar l-Assoċjazzoni tal-Kunsilli Lokali f'messaġġ lis-sindki li fih ipprovat tiġġustifika l-offerta li għamel il-gvern li fil-verità hi ferm inferjuri għal dak li kien imwiegħed erba' snin ilu."

Il-UĦM wissiet li jekk il-gvern għandu għal qalbu l-kunsilli lokali u jinsab kommess li jimplimenta bis-serjetà l-manifest elettorali għandu minnufih iressaq proposti li jirriflettu dak li kkommetta ruħu dwarhom fl-2017.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606e9cdd0447f_rand.td-a-rec-img{text-align:left}.td_uid_3_606e9cdd0447f_rand.td-a-rec-img img{margin:0 auto 0 0}


Fost il-128 pazjent li bħalissa qed jingħataw il-kura fl-isptar Monte Karmeli, hemm tmienja li huma żgħażagħ ta' bejn is-16 u l-35 sena.

Dan intqal fil-Parlament mid-Deputat Prim Ministru u Ministru Għas-Saħħa Chris Fearne bi tweġiba għal mistoqsija tad-Deputat Oliver Scicluna.

Fit-tweġiba li ta l-Ministru, żied li "Dawn il-pazjenti speċifiċi minn żmien għal żmien isir assessjar minn tim multidixxiplinarju sabiex jiġi determinat jekk dawn il-pazjenti jistgħux jiġu trasferiti f'akkommodazzjoni alternattiva."

L-esperjenza ta' Belle de Jong "M'hemmx pillola maġika, irrid nitgħallem ngħix bil-kundizzjoni" – Belle Ftit tal-jiem ilu żagħżugħa li rċiviet kura u assessjer fl-isptar Monte Karmeli, tkellmet dwar l-esperjenza tagħha mal-kundizzjoni bipolar.

Belle de Jong qalet li minkejja li mhux dejjem aċċettat is-sitwazzjoni, f'temp ta' sena rnexxielha tirkupra bl-għajnuna tal-professjonisti li ħadmu magħha f'dan l-isptar.

Meta de Jong saret taf bil-kundizzjoni li kellha, kienet tmur Monte Karmeli kull ġimagħtejn biex titkellem mat-tobba u mal-psikjatra tagħha.

Minkejja li ma kinitx tgħix l-isptar bħaż-żgħażagħ li hemm bħalissa, xorta waħda sabet l-għajnuna u l-appoġġ ta' nies dedikati.

Hija titkellem ħafna favur is-saħħa mentali, u filwaqt li taf li qatt ma tista' teħles mil-kundizzjoni li għandha, tgħid kif Monte Karmeli għenha ħafna biex titgħallem tgħix biha.

Monte Karmeli kien pass importanti biex iż-żagħżugħa tirkupra u ssib modi kif tikkontrolla l-ansjetà tagħha.

Apparti l-mediċina u t-terapija, modi oħra li jgħinuha huma l-yoga, konverżazzjonijiet ma' sħabha, u li tmur togħdos.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606ed31fba710_rand.td-a-rec-img{text-align:left}.td_uid_3_606ed31fba710_rand.td-a-rec-img img{margin:0 auto 0 0}


Ritratt: DOI/Rueben Piscopo .td_uid_2_606e9aea7e4a9_rand.td-a-rec-img{text-align:left}.td_uid_2_606e9aea7e4a9_rand.td-a-rec-img img{margin:0 auto 0 0} Il-Ministru għall-Anzjani u l-Anzjanità Attiva Michael Farrugia ħabbar li d-Direttorat tal-Anzjanità Attiva u Kura fil-Komunità fetaħ ir-raba' klinika li toffri servizzi u għajnuna relatati mal-kontinenza fil-komunità.

Farrugia qal li minbarra l-kliniċi li nfetħu fiż-Żurrieq, il-Mosta u l-Ħamrun, issa nfetħet ukoll klinika oħra għall-klijenti fit-Tramuntana ta' Malta, fil-Mellieħa.

Dan minbarra żieda li l-klijenti se jkollhom fl-għażla ta' prodotti ta' kontinenza skont il-bżonnijiet tagħhom.

Huwa kkalkolat li hemm madwar 5,000 klijent li bħalissa qed jibbenefikaw minn dawn il-benefiċċji.

"Wara li jsir assessjar fuq il-persuna, l-infermiera jaraw liema tip ta' skema jkollha bżonn u tingħata l-prodott skont il-bżonnijiet tagħha, servizz li se nassiguraw li ħa nkomplu ntejbu għal ħajja aktar komda", qal il-ministru Michael Farrugia.

Farrugia ħabbar ukoll li se jkun qed jinxtara portable bladder scanner biex dan is-servizz ikun qed jingħata wkoll mill-kliniċi tal-kontinenza ħalli l-pazjenti jkollhom l-aħjar attenzjoni għall-kundizzjoni tagħhom.

L-Iskema A tipprovdi intitolament għal provvista ta' prodotti kompletament issussidjati.

L-individwi eliġibbli jeħtieġ li jkollhom fil-pussess tagħhom Karta tal-Identità Speċjali-UE valida (SID-UE) maħruġa mill-Kummissjoni għad-Drittijiet ta' Persuni b'Diżabilità (CRPD), u li jsofru minn inkontinenza kif iċċertifikat mit-tabib tagħhom.

L-Iskema B tipprovdi intitolament għal provvista ta' prodotti parzjalment issussidjati wara valutazzjoni tal-kontinenza ħolistika.

F'dan il-każ, l-individwi eliġibbli jridu jkunu ċittadini anzjani ta' 'l fuq minn 60 sena u li jbatu minn inkontinenza kif iċċertifikat mit-tabib ġenerali tagħhom.

Il-proċess taż-żewġ skemi jibda fiċ-Ċentru Servizz Anzjan fejn jaslu l-applikazzjonijiet kollha u jiġu pproċessati biex jaraw liema skema jkunu intitolati għaliha.

Sal-lum saru 607 żjarat fid-dar tal-klijenti, filwaqt li jingħata s-servizz ukoll fid-djar tal-anzjani.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606e9aea7e732_rand.td-a-rec-img{text-align:left}.td_uid_3_606e9aea7e732_rand.td-a-rec-img img{margin:0 auto 0 0}


Soraya Queen bħala Marì fis-sensiela Division 7.

Ritratt: Facebook - Soraya Queen .td_uid_2_606ed81535a75_rand.td-a-rec-img{text-align:left}.td_uid_2_606ed81535a75_rand.td-a-rec-img img{margin:0 auto 0 0} Awguri lil Soraya Queen li llum tagħlaq 35 sena.

Hija twieldet bħal-lum it-8 ta' April tal-1986.

F'dawn l-aħħar snin Soraya kisbet suċċess fil-karattru ta' Marì fis-sensiela Division 7 li se tkun qed tirritorna fuq l-istazzjon One minn nhar l-Erbgħa li ġej għall-aħħar 4 puntati.

Is-sena l-oħra Soraya telgħet fuq il-palk tal-Istitut Kattoliku meta ħadet sehem fil-produzzjoni Iz-Zija Lavinja u l-Pakkett ta' Polly.

Għal għeluq sninha, Soraya ħalliet mesaġġ fejn qalet li mhux is-snin huma li jgħoddu iżda l-memorji li tagħmel matul dawn is-snin.

Irrimarkat ukoll li "bħal-lum 35 sena ilu kienet twieldet reġina".

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606ed81535d43_rand.td-a-rec-img{text-align:left}.td_uid_3_606ed81535d43_rand.td-a-rec-img img{margin:0 auto 0 0}


press, news, Aħbarijiet, Assassinju Daphne, Lokali

Illum issoktat il-kumpilazzjoni tal-evidenza kontra Yorgen Fenech, akkużat b'kompliċità fl-assassinju tal-ġurnalista Daphne Caruana Galizia.

Xehdu diversi esperti forensiċi, bugħaddasa involuti fit-tfittxijiet meta nstabu l-mowbajls qrib it-tinda tal-patata fil-Marsa, u uffiċjali tal-pulizija oħra.

Minuta b'minuta mill-qorti…

Bonġu minn awla 20.

Bħalissa fl-awla hawn l-Ispettur Kurt Zahra, l-Avukat Charles Mercieca, xi xhieda u l-ġurnalisti.

Is-seduta tibda minn hawn u ftit ieħor.

Jidħlu fl-awla xi qraba ta' Yorgen Fenech, inkluż martu.

Qed niċċaqalqu minn awla 20 għal 22.

Jidher li s-seduta tal-lum se tittardja xi ftit.

Bħalissa qegħdin fil-kuritur nistennew li nidħlu f'awla 22.

Hawn ħafna nies billi mistenni li jixhdu 33 persuna, uħud minnhom esperti forensiċi.

Għalissa tħallew jidħlu fl-awla l-avukati, il-ġurnalisti u anke l-qraba ta' Daphne Caruana Galizia.

Hawn oħt il-ġurnalista, żewġha u binha Andrew Caruana Galizia.

Aħna l-ġurnalisti qegħdin fil-gallarija ta' awla 22.

Il-Maġistrat Rachel Montebello tidħol fl-awla.

Kulħadd f'postu.

Il-Prosekuzzjoni fuq naħa, magħmula mill-Ispettur Kurt Zahra, bl-Avukat Anthony Vella mill-Uffiċċju tal-Avukat Ġenerali ħdejh.

Il-parte civile, magħmula mill-Avukati Jason Azzopardi u Therese Comodini Cachia, bilqiegħda ħdejn il-Prosekuzzjoni.

Id-Difiża tinsab bilqiegħda f'nofs l-awla.

Jidħol Yorgen Fenech u jpoġġi wara l-avukati tiegħu, bil-gwardjani tal-ħabs bilqiegħda warajh.

Il-Maġistrat tikkummenta fuq l-istorbju barra l-awla, fejn hemm mat-30 xhud jistennew.

L-ewwel xhud hija Katia Vassallo, li ttraduċiet ix-xhieda ta' Matthew Caruana Galizia.

Hija taħlef li ttraduċiet b'mod fidil.

L-Ispettur Kurt Zahra jqum biex jgħid li jrid jagħmel referenza għal xi dokumenti.

Jidħol Dr Ali Safraz, xhud ieħor li se jixhed bl-Ingliż.

Huwa qed jixhed fuq rapport li għamel dwar il-mod kif inqatlet il-ġurnalista.

Jgħid li r-rapport ikkonkluda li Daphne Caruana Galizia sofriet diversi ġrieħi mill-isplużjoni.

Ix-xhieda tiegħu ntemmet.

Il-Maġistrat għadha kemm ħarġet mill-awla.

Il-Maġistrat lura fl-awla għax instab il-fajl li se jixhed fuqu l-patologu Mario Scerri.

Ix-xhud jikkonferma li r-rapport inkwistjoni huwa tiegħu u jgħid li m'għandux xi jżid miegħu.

Għalhekk, ix-xhieda tiegħu ġiet fi tmiemha.

Illum is-seduta mistennija tkun mimlija xhieda qosra bħal dawn.

Ix-xhud issa huwa Dr Vella, li qed jara rapport li għamel hu.

Jgħid li kien imqabbad biex janalizza l-isplussiv li nstab fuq is-sit fejn inqatlet il-ġurnalista.

Il-kampjuni kienu nġabru mill-pulizija Maltin u tal-Olanda u ngħaddew lilu, madwar 23 kampjun b'kollox, diversi drabi.

Hu analizzahom fl-Università permezz ta' apparat apposta biex janalizza splussiv organiku.

Fuq tlieta minnhom ġie kkonfermat il-materjal TNT.

Sadattant, Yorgen Fenech qed jitkellem mal-avukati tiegħu.

Dr Vella jgħid li tliet kampjuni li ttieħdu mill-pulizija minn Triq Tagliaferro fil-Mosta waqt tfittxija fil-5 ta' Diċembru u li ngħataw lilu fit-8 ta' Diċembru tal-2017, hu għaddiehom lill-Maġistrat Claire Stafrace Zammit.

Ix-xhieda li jmiss huma l-uffiċjali tal-pulizija Jesmond Cassar, Jonathan Attard u Alamango, li qed jixhdu flimkien.

Huma jikkonfermaw li r-rapport imsemmi mill-Maġistrat ħejjewh flimkien.

Wieħed mix-xhieda jgħid li tqabbdu mill-Maġistrat Vella biex iħejju rapport.

Bil-lest ukoll.

Issa se jixhdu disa' persuni.

Dawn id-disa' persuni huma uffiċjali tal-pulizija, stazzjonati fost l-oħrajn fil-laboratorju xjentifiku tal-pulizija.

Ix-xhieda qed jintwerew rapport li ħejjew huma.

L-uffiċjal tal-pulizija Charlot Casha qed isemmi xi filmati li nġibdu fuq ix-xena tad-delitt.

Il-boroż imsemmijin fir-rapport kien fihom: 491 ritratt u DVD wieħed 167 ritratt u DVD wieħed DVD wieħed u 13-il ritratt 1,221 ritratt u DVD wieħed.

Il-pulizija jikkjarifika li b'DVD irid ifisser kopja diġitali tar-ritratti msemmijin.

Huwa qed ikompli jispjega f'liema paġni tar-rapport hemm ir-ritratti msemmijin.

Waqt dan kollu, Yorgen Fenech qiegħed jitbaxxa għal fuq il-bank ta' quddiemu biex jitkellem mal-Avukati Charles Mercieca u Gianluca Caruana Curran.

L-Avukat Charles Mercieca jitlob li d-Difiża tara r-rapport li qed jixhed ix-xhud dwaru.

Il-kontroeżami mid-Difiża ġie riżervat għal darb'oħra.

Imiss jixhed uffiċjal ieħor tal-pulizija.

Sadattant l-Avukati Difensuri qed jaraw ir-rapport bir-ritratti mix-xena tad-delitt fil-Bidnija li għadu kemm ġie diskuss fil-qorti.

Yorgen Fenech jidher jittawwal lejn ir-rapport ukoll mill-bank ta' wara.

Ir-rapport issa qed jgħaddi wkoll lid-Difiża.

L-Avukat Charles Mercieca jgħid li l-kontroeżami huwa riżervat.

L-Ispettur Charlot Casha mit-Taqsima Forensika baqa' fl-awla billi hu kellu inkarigi differenti b'rabta ma' dal-każ.

Ikompli jgħid li hu mar l-Olanda b'xi dokumenti biex jgħaddihom lill-Europol.

Casha kien ħa xi swabs għall-analiżi tad-DNA mingħand l-aħwa Alfred u George Degiorgio, akkużati b'dan id-delitt.

Jieqaf jixhed l-Ispettur Charlot Casha u l-uffiċjali tal-qorti jkunu pronti li jnaddfu l-pedana tax-xhieda minħabba l-coronavirus.

Jitla' jixhed uffiċjal tal-pulizija ieħor fuq rapport imħejji minnu.

Jgħid li jagħraf ir-rapport li l-ewwel deher quddiem il-Maġistrat Claire Stafrace Zammit fil-każ kontra l-aħwa Degiorgio.

Hu tqabbad jieħu r-ritratti ta' Peugot 108 mikrija mill-kumpanija Percius, identika għall-karozza li kienet qed issuq Daphne Caruana Galizia meta seħħet l-isplużjoni.

Ix-xhud jgħid li fis-16 u 17 ta' Novembru tal-2017 għamlu xi eżamijiet fuq il-karozza inkwistjoni.

Jitilgħu jixhdu aktar uffiċjali tal-pulizija.

Jerġgħu jidħlu fl-awla l-Avukata Therese Comodini Cachia u tnejn mit-tfal ta' Daphne Caruana Galizia.

Il-pulizija li qed jixhdu bħalissa qed jitkellmu fuq xi testijiet forensiċi li għamlu fit-tinda tal-patata tal-Marsa, fejn ġew arrestati l-aħwa Degiorgio u Vince Muscat.

Wettqu eżamijiet ukoll fuq id-dgħajsa Maya (ta' Degiorgio), fuq dgħajsa bl-isem Kugen, fuq karozza Mercedes ipparkjata biswit it-tinda tal-patata, u fuq karozza Audi.

Analizzaw ukoll apparat minn residenza fi Triq Mons. Mikiel Azzopardi fis-Siġġiewi u Toyota Passo pparkjata f'Tal-Pietà.

Intalbu jieħdu xi ritratti ta' post il-Marsa.

L-Ispettur Zahra jistaqsi fuq it-teħid ta' xi apparat mill-baħar fil-Marsa mill-membri tal-Forzi Armati.

Ix-xhud jispjega li t-tinda tal-patata kellha aċċess għall-baħar.

Minn qiegħ il-baħar ittellgħu l-aġġeġġi mill-Forzi Armati, imbagħad għaddewhom lill-pulizija li ppakkjawhom u ħaduhom lura l-laboratorji.

Ix-xhieda tal-pulizija tasal fi tmiemha.

Il-kontroeżami tal-uffiċjali tal-pulizija li qed jixhdu huwa riżervat.

Il-pulizija li qed jixhed bħalissa jgħid li saru tfittxijiet fil-5 u s-6 ta' Diċembru tal-2017 b'rabta mal-inkjesta tal-Maġistrat Claire Stafrace Zammit.

Ir-rapport li għandu quddiemu kien dwar dawn it-tfittxijiet.

Bħax-xhieda ta' qablu, hu jelenka l-paġni fir-rapport li jikkonċernaw dak li qed isemmi.

Jidħlu żewġ persuni oħra biex jixhdu.

Ir-rapport huwa dwar tfittxijiet li saru mill-pulizija fl-4 ta' Diċembru tal-2017 fl-iskrivanija ta' impjegat tal-GO, ġo karozza Toyota Aygo pparkjata fil-binja tal-GO, u tfittxija oħra li saret l-għada, 5 ta' Diċembru, ġo garaxx f'Marsaskala.

Jgħid li r-rapport jinkludi ritratti li ġibed ix-xhud stess fl-uffiċċji tal-GO.

Dan kollu kien tressaq quddiem il-Maġistrat Claire Stafrace Zammit.

Jitla' jixhed pulizija ieħor stazzjonat fit-Taqsima Forensika.

Yorgen Fenech joħroġ mill-awla akkumpanjat mill-gwardjani tal-ħabs u jidher izappap.

Jerġa' jidħol ftit wara.

L-Ispettur Zahra jgħid li x-xhieda tal-forensika bil-lest għal-lum.

Fadal jixhdu erba' bugħaddasa.

Jixhed issa l-Kaptan Matthew Sant, li huwa l-uffiċjal kmandant u kien parti mill-Iskwadra tal-Isplussivi fi ħdan l-AFM.

Huwa kien involut meta saru t-tfittxijiet.

It-tfittxijiet bdew fl-4 ta' Diċembru u baqgħu għaddejjin sat-8 ta' Diċembru fil-baħar qrib it-tinda tal-patata fil-Marsa.

L-ordni kienet li jagħmlu tfittxija f'qiegħ il-baħar għal kwalunkwe ħaġa relatata mal-bombi.

Fl-ewwel jum instab mowbajl, u mbagħad bdew ifittxu aktar mowbajls li jaf jgħinu fl-investigazzjoni.

Jgħid li hu fl-ebda ħin ma kellu mowbajl fil-pussess tiegħu, għax dak li kien qed jogħdos miegħu sabhom.

Ix-xhud jesebixxi l-karta li xehed minn fuqha, li fuqha kellu xi noti.

Dr Charles Mercieca jistaqsi lix-xhud kemm-il mowbajl instab.

Hu jiċċekkja l-karta, u jgħid li nstabu sitt mowbajls.

Dr Mercieca jistaqsi biex jara l-karta u l-avukati jagħtuha titwila.

L-Avukat jgħid, "Mela s-Surġent Falzon sab Nokia u Samsung, hux hekk?"

Ix-xhud jgħid li hekk hu, hemm kollox imqassam fuq il-karta.

In-nota li għandu preparaha nhar it-Tnejn li ġej, jgħid ix-xhud meta jistaqsih l-Avukat.

Jgħid li għamel in-nota skont dak li kienu kitbu fuq ir-rapport li ħejjew fi tmiem it-tfittxijiet.

Kellhom persuna fuq l-art, u kull darba li bdew jitilgħu mill-baħar dil-persuna bdiet tieħu n-noti ta' li kien instab.

Dan it-tagħrif imbagħad ġabruh f'rapport.

"Taf tgħidilna eżatt x'sar minnhom dawn in-noti?" jistaqsi l-Avukat.

Il-Kaptan jgħid li għandhom logbook fil-bażi tal-AFM u jniżżlu kollox hemm.

Dr Mercieca jistaqsi jekk l-individwi li ġabru l-mowbajls humiex bugħaddasa.

Ix-xhud jikkonferma.

Jgħid li meta nġabru l-mowbajls, hu kważi dejjem kien preżenti.

Kien hemm membri tal-Pulizija l-art jassistuhom u għaddewlhom il-mowbajls mill-ewwel.

"Hemm xi tfittxija li ma kontx preżenti għaliha?" jistaqsi Dr Mercieca.

Iwieġbu li jrid jiċċekkja fil-logbook.

L-Avukat jistaqsi jekk rax min kienu l-uffiċjali tal-pulizija li ngħaddewlhom il-mowbajls.

Ix-xhud jgħid li ma jafx eżatt min kienu n-nies.

"Ma noqogħdux nidħlu fid-dettall.

Il-biċċa tax-xogħol tagħna kienet it-tfittxija," jgħid il-Kaptan.

"Kif wasalt għall-konklużjoni li kienu pulizija?" jerġa' jistaqsi l-Avukat.

Ix-xhud iwieġbu li l-post kien magħluq għall-AFM u għall-pulizija dak il-ħin.

L-Avukat jibqa' jistaqsi fuq min kienet il-persuna li ngħaddewlha l-mowbajls misjubin fil-baħar.

Ix-xhud jgħid li filgħodu qabel bdew it-tfittxija kienu miġburin biex jiftiehmu kif se jaħdmu.

Kien hemm mal-50 ruħ u mhux kollha kienu pajżana.

Il-kontroeżami ġie sospiż.

Jixhed bugħaddas ieħor li kien involut fit-tfittxija fl-4 ta' Diċembru tal-2017.

"Ma qalulniex x'għandna nfittxu, inti tfittex… jekk tara xi ħaġa li tkun ta' suspett…" jgħid ix-xhud.

Ix-xhud kien involut meta nstabu fil-mowbajls.

Jgħid li sabu Samsung u Nokia.

Sabu batteriji tal-mowbajls ukoll.

Fis-6 ta' Diċembru mbagħad sabu mowbajl ieħor.

Mistoqsi kemm sab mowbajls, jgħid li ma jiftakarx eżattament peress li jkunu f'pari.

Jixhed li ma jiftakarx liem mowbajl ġie f'idejh, imma jaf li sab xi mowbajl f'xi ħin.

Ix-xhud ma jiftakarx kemm-il batterija tal-mowbajl sabu.

"Jidhirli li kien hemm xi sim card holder…" jgħid ix-xhud.

L-Ispettur Kurt Zahra jistaqsi lix-xhud hemmx xi mod kif ikun jaf min minnhom ġabar xiex.

Iwieġeb li hu baqa' hemm – għamel l-ewwel u t-tieni tfittxija.

F'kull tfittxija bdew jinżlu żewġ persuni.

"Jidhirli li hemm xi karta, ma nafx preżentahiex Matthew Sant…" Il-Maġistrat tistaqsih jekk hu kienx jgħaddi l-informazzjoni lil xi ħadd biex iniżżilha.

Jgħid li kien ikun hemm persuna – "Ma nafx hux pulizija…" Ikompli jgħid li ma kinux jieħdu xi notamenti.

Dak li sabu għaddewh lill-pulizija immedjatament.

Il-kontroeżami tad-Difiża ġie riżervat.

Xhud ieħor, Ivan Falzon.

Hu wkoll kien involut fit-tfittxija bħala bugħaddas mal-Armata.

Jirrepeti dak li xehdu ta' qablu – l-ewwel tfittxija saret fil-baħar ħdejn it-tinda tal-patata fl-4 ta' Diċembru tal-2017.

Dakinhar sabu żewġ mowbajls: Samsung u Nokia.

Għaddewhom lil tal-forensika.

Fit-tfittxija tas-6 ta' Diċembru, ix-xhud sab mowbajl ieħor, Nokia wkoll.

Għaddewh lil tal-forensika wkoll.

Mistoqsi fuq dokumenti, jgħid li jagħmlu rapport.

Dr Mercieca jistaqsi lix-xhud, "It-Tnejn ġejt ikkonsultat dwar xi noti fuq il-każ?"

Ix-xhud jgħid li ma ġiex ikkonsultat, sempliċiment irċieva t-taħrika biex jitla' jixhed.

Huwa wkoll bugħaddas mal-Armata u kien parti mit-tfittxijiet.

Dan ix-xhud qed jirrepeti dak li xehdu ta' qablu fuq it-tfittxijiet.

Ix-xhud jgħid li nstabu erba' mowbajls tad-ditta Nokia fit-tfittxija li kien involut fiha hu.

Għaddewhom lill-pulizija.

"Kuljum kważi, sat-8 ta' Diċembru," jgħid ix-xhud mistoqsi kemm-il darba kien involut fit-tfittxijiet.

Il-kontroeżami għal dan ix-xhud huwa riżervat.

Dawk kienu x-xhieda kollha tal-lum.

Is-seduta li jmiss se ssir l-Erbgħa, 14 t'April fl-10am.

Dr Caruana Curran jistaqsi dwar Melvin Theuma.

Theuma xehed l-aħħar ġimagħtejn ilu, meta s-seduta kellha tintemm ħesrem għax kien qed iħossu ma jiflaħx.

Wara rriżulta li kellu l-Covid-19.

L-Ispettur Zahra jgħid li Theuma jixhed jekk iħossu aħjar.

Dr Mercieca jgħid li hemm diversi kontoeżamijiet li tixtieq tagħmel id-Difiża.

"Id-Difiża lesta," jiddikjara Dr Mercieca.

Fost ix-xhieda li d-Difiża trid tagħmlilhom il-kontroeżami, hemm l-esperti tal-Europol, Melvin Theuma, u anke Keith Schembri.

Il-Qorti tgħid lid-Difiża biex tippreżenta lista ta' xhieda li trid tagħmlilhom il-kontroeżami.

Is-seduta b'hekk ġiet fi tmiemha llum u l-każ ikompli jinstema' l-Erbgħa li ġej.

Grazzi talli kontu magħna!

Il-kumplament tal-ġurnata t-tajba.

Sephora Francalanza Fl-aħħar seduta tlett ijiem ilu ssemma kif il-Pulizija talbet l-informazzjoni mill-mowbajl tal-eks Kummissarju tal-Pulizija Lawrence Cutajar u anke ta' Edwin Brincat, ħabib ta' Cutajar magħruf bħala l-Ġojja.

Dan kien ukoll ħabib ta' Melvin Theuma, is-sensar fl-assassinju li ngħata maħfra presidenzjali biex jgħid kulma jaf.

L-aħħar seduta Il-Pulizija talbet id-data dwar il-mobile tal-ex Kummissarju tal-Pulizija Lawrence Cutajar Il-Maġistrat Rachel Montebello qed tippresedi l-każ.

Is-Supretendent tal-Pulizija Keith Arnaud u l-Ispettur tal-Pulizija Kurt Zahra qed imexxu l-Prosekuzzjoni.

L-Avukat Philip Galea Farrugia qed jidher f'isem l-Uffiċċju tal-Avukat Ġenerali.

L-Avukati Jason Azzopardi u Therese Comodini Cachia qed jidhru f'isem il-parte civile.

L-Avukati Marion Camilleri, Gianluca Caruana Curran u Charles Mercieca qed jidhru għall-akkużat.

Seduta preċedenti Lil Keith u Konrad m'arrestawhomx, allura għalija ġejjin? – Theuma .td_uid_3_606ee806d4f8d_rand.td-a-rec-img{text-align:left}.td_uid_3_606ee806d4f8d_rand.td-a-rec-img img{margin:0 auto 0 0}


Skont sorsi infurmati sew il-Pulizija mistennija tibda proċeduri kontra l-Perit Toni Bezzina, li huwa l-Kelliem tal-Oppożizzjoni għat-Trasport u l-Infrastruttura.

L-istess sorsi qalulna li l-proċeduri se jkunu b'rabta ma' tibjid tal-kamra tal-bejt tal-każin tal-Partit Nazzjonalista taż-Żurrieq fl-2012.

Ix-xogħol sar minn materjal li pprovda Bezzina, u dam għaddej għal tlett ijiem, bix-xogħol isir waranofsinhar.

Dan huwa t-tieni każ fi żmien ftit jiem li ġie rappurtat li l-Pulizija se jieħdu kontra MP tal-PN.

Il-każ l-ieħor huwa kontra Karol Aquilina.

Min-naħa tiegħu l-Perit Bezzina qal lil Newsbook.com.mt illi "ma għandi assolutament ebda idea jew informazzjoni li jien kont is-suġġett ta' xi investigazzjoni tal-Pulizija fuq dan il-każ, li feġġ fil-media tal-Partit Laburista għall-ewwel darba disa' snin ilu."

Il-Perit Bezzina kompla jgħid li "matul dawn it-tmien snin il-Pulizija la qatt ikkomunikat miegħi u lanqas qatt ma bagħtet għalija jew talbet xi stqarrija mingħandi.

Minn dan il-każ saru biss kawżi ta' libell minn naħa tiegħi, bil-Qorti tiddeċiedi li f'każ minnhom kien hemm libell fil-konfront tiegħi u f'żewġ każi le".

Il-każ ilu minn Ġunju 2012 Il-każ imur lura għal Ġunju tal-2012 meta l-gazzetta tal-Partit Laburista Kullħadd u l-gazzetta tal-General Workers Union, L-Orizzont, irrappurtaw li Bezzina, li kien impjegat mad-Dipartiment tal-Public Works, bagħat ħaddiema tal-Gvern jagħmlu xi xogħol fil-każin Nazzjonalista waqt il-ħin tax-xogħol.

Mill-2016, Bezzina kien tella' l-Qorti lill-midja Laburista darbtejn fuq malafama.

Huwa kien rebaħ kawża ta' libell u tilef oħra.

Minkejja li Bezzina ċaħad l-allegazzjonijiet, il-Partit Laburista baqa' jinsisti.

Bezzina kien ammetta li huwa kien bagħat ħaddiema jagħmlu xi xogħol fil-każin tal-PN fiż-Żurrieq iżda kien qal li huma għamlu dan minn jeddhom wara l-ħin tax-xogħol.

Dan kien kontestat u ħaddiem qal li kien għamel ix-xogħol għax qabbduh jagħmlu.

F'Marzu 2017 Bezzina kien rebaħ libell kontra l-Orizzont.

Il-Qorti sabet lill-gazzetta ħatja li mmalafamat lil Bezzina meta kitbet li huwa għamel pressjoni fuq il-ħaddiema biex jgħidu bil-ġurament li kienu għamlu x-xogħol minn jheddhom.

Bezzina, kandidat tal-Partit Nazzjonalista fuq il-ħames distrett kien fetaħ każ ieħor, din id-darba kontra Joseph Muscat, dakinhar Prim Ministru, wara li f'laqgħa pubblika fl-2015 kien qal li Bezzina ġiegħel lill-ħaddiema jiffirmaw dikjarazzjoni falza.

Muscat kien qed jirreferi għall-istess każ tal-2012.

Il-Qorti tal-Maġistrati ddeċidiet kontra Bezzina, b'Bezzina jappella.

Iżda f'Lulju tal-2018, l-Imħallef Anthony Ellul irrifjuta l-appell għax ma kienx ippreżentat rikording tad-diskors tal-Prim Ministru jgħid hekk.

"Il-PM ma qal xejn libelluż dwar Toni Bezzina" – il-Qorti Proċeduri anke kontra Aquilina Xi jiem ilu l-Membru Parlamentari tal-PN Karol Aquilina ħabbar li ġie ppreżentat b'taħrika tal-Pulizija kontra tiegħu, b'rabta ma' inċident li seħħ f'Ġunju ta' sentejn ilu meta kien fi triqtu għall-Parlament.

Dr Aquilina rriżenja mill-ewwel minn Kelliem tal-Oppożizzjoni għall-Ġustizzja u Riformi Elettorali kif ukoll minn Segretarju tal-Grupp Parlamentari tal-PN biex ikun jista' jiġġieled għall-innoċenza tiegħu.

Insista li hu mhux ħati tal-akkużi miġjuba kontrih.

Fit-30 ta' Marzu 2021: Aquilina jirriżenja minn kelliem tal-PN għax ħarrkuh dwar inċident tal-2019 Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606e9b20c1534_rand.td-a-rec-img{text-align:left}.td_uid_3_606e9b20c1534_rand.td-a-rec-img img{margin:0 auto 0 0}


Ritratt provdut minn ilma.org .td_uid_2_606ea6ae73b99_rand.td-a-rec-img{text-align:left}.td_uid_2_606ea6ae73b99_rand.td-a-rec-img img{margin:0 auto 0 0} Il-COVID-19 għamel lil kulħadd ħafna iżjed konxju tal-importanza tal-iġjene personali u l-bżonn li noqogħdu aktar attenti.

Aktar kemm qegħdin jinbiegħu toilet paper, wipes u paper towels, huwa importanti li nikkjarifikaw x'tista' titfa' fit-toilet.

Aktar minn qatt qabel, dan huwa ż-żmien li fih trid tevita li jinstadd it-toilet billi toqgħod attent meta tarmi xi affarijiet.

Ħafna oġġetti li nużaw ta' kuljum ma jistgħux jintefgħu fit-toilet jew fil-katusa.

Mingħajr ma taf kemm qed tagħmel ħsara u mingħajr din l-intenzjoni, jaf qed titfa' affarijiet fit-toilet li qegħdin isoddu s-sistema tad-drenaġġ, id-drenaġġ pubbliku u anke potenzjalment qegħdin jagħmlu l-ħsara lill-impjanti tat-trattament tal-ilma mormi.

Għalhekk, hawn għandek lista ta' affarijiet li ma jistgħux jiġu fflaxxjati, sabiex il-katusi tiegħek ma jinstaddux u s-sistema tat-trattament tal-ilma mormi tibqa' għaddejja tajjeb.

Xi wħud minnhom huma ovvji, imma hemm ukoll xi wħud li ħsibna li nistgħu narmuhom ġot-toilet imma li qatt m'għandhom jgħaddu mis-sistema tad-drenaġġ.

Aqra wkoll: Kull qatra fis-sekonda tfisser 19-il litru kuljum!

Il-paper towels – Veru, il-paper towels jixbhu lit-toilet paper, imma qatt m'għandhom jintremew fit-toilet.

Il-paper towels huma effettivi ħafna biex inaddfu t-tixrid ta' xi likwidu, u għall-istess raġuni jistgħu jwaqqfu s-sistema tad-drenaġġ kieku tarmihom ġot-toilet.

Apparti hekk, dak li jġegħilhom isoddu huwa l-fatt li ma jdubux fl-ilma.

Il-wipes diżinfettanti – Il-wet wipes huma wieħed mill-agħar għedewwa tas-sistemi sanitarji moderni, u mill-bidu ta' dil-pandemija, l-użu tal-wipes diżinfettanti wassal għall-problemi tad-drenaġġ.

Għalkemm fuq il-pakkett ta' dan il-prodott sanitarju jaf ikun hemm miktub li l-wipes tista' tifflaxxjahom, il-verità hi kompletament l-oppost.

Dan għaliex kwalunkwe tip ta' wipes, jew dawk diżinfettanti jew dawk tat-trabi ma jiddiżintegrawx bħalma jagħmel it-toilet paper.

Għalhekk, dawn huma l-kaġun meta jinstadd id-drenaġġ madwar id-dinja nofs id-drabi, u jistgħu jwasslu għal spejjeż għoljin ħafna tat-tiswija.

Bl-istess mod, il-wipes kożmetiċi ma jdubux fl-ilma u għandhom impatt mhux mixtieq fil-proċess tat-trattament tad-drenaġġ.

Fil-każ tal-wipes li jintużaw għat-trabi, dawn huma lixxi u ġentili, imma ma jinħallux bħalma jagħmel it-toilet paper.

U avolja l-wipes mhumiex ta' ħsara għat-trabi, ma jfissirx li ma jagħmlux ħsara lill-ambjent.

Il-wipes tat-trabi mhumiex dekomponibbli, u għalhekk m'għandhomx ikunu fflaxxjati.

Kull tip ta' wipes li jeżistu jibqgħu sħaħ wara li tifflaxxjahom, u dan jista' jwassal biex il-katusi tad-drenaġġ jinstaddu u għalhekk, issir ħsara lis-sistema tad-drenaġġ.

Aqra wkoll: Ara kif tista' tiffranka l-ilma fil-kċina Il-kondoms – Abbli ma tirrealizzax, imma anke jekk tifflaxxja xi kondom darba kultant, dan jista' jkun ta' ħsara għall-ambjent.

It-toilets jaħdmu bl-istess prinċipji, kemm jekk tkun f'lukanda, u kemm jekk tkun f'darek stess.

Jiġifieri anke jekk tkun ġo lukanda, xorta trid tkun responsabbli u ma tarmix kondoms użati fit-toilet.

Jaf ikollok iċċempel lill-plumber biex isewwilek it-toilet u s-sistema tad-drenaġġ għax illum jew għada, il-kondoms użati se jimblukkawlek it-toilet.

Peress li l-kondoms mhumiex bijodegradabbli, dawn jinġemgħu biss fid-drenaġġ ladarba jkunu fflaxxjati fit-toilet.

It-tajjar jew il-cotton buds – Għalkemm it-tajjar jew il-cotton buds jaf jidhru żgħar biżżejjed biex tifflaxxjahom, dawn jistgħu jikkawżaw problemi kbar fil-katusi.

Ħafna jirraġunaw li pere żempju, blalen żgħar tat-tajjar jixxarrbu u eventwalment jinħallu ġol-pajpijiet, imma ma jiġrix hekk.

Dawn jistgħu jinġemgħu fil-kurvaturi tal-katusi u jsodduhom.

Il-floss dentali – Anke l-floss dentali jista' jsodd il-katusi tad-drenaġġ, għalhekk jekk tifflaxxja dan il-ħajt irqiq, dan jista' jagħmel ħsara sinifikanti kemm lin-netwerk tad-drenaġġ u anke lill-ambjent.

Il-floss tas-snien ma jinħallx faċilment ġol-ilma u jista' jinġema' aktar ma jgħaddi ż-żmien, jekk tkun ifflaxxjajtu.

Jekk tifflaxxjah, il-floss jista' jitgħaqqad ma' oġġetti oħra li tifflaxxja warajh, u joħloq ċappa akbar li eventwalment issoddlok id-drenaġġ u l-katusi.

Apparti dan, il-floss jista' jitgħaqqad ma' partijiet mis-sistema settika tad-drenaġġ tiegħek u jagħmel il-ħsara lill-apparat tal-ippumpjar.

Għalhekk, wara li tkun ħadt ħsieb l-iġjene dentali tiegħek, armi l-floss fiż-żibel.

Aqra wkoll: Skopri kif tista' tnaqqas l-użu tiegħek tal-ilma Ix-xagħar – Bħall-floss tas-snien, jekk tarmi x-xagħar ġot-toilet, dan jista' joħloq problemi akbar aktar tard.

Ix-xagħar jifforma bħal xibka meta tifflaxxjah u faċilment jeħel ġol-pajpijiet tad-drenaġġ.

Lil hinn minn dan, ix-xagħar qatt ma jdub, allura hemm riskju akbar li jimblokka s-sistema tad-drenaġġ.

Il-loqom tas-sigaretti – il-loqom tas-sigaretti huma tossiċi u huma oġġett ieħor tal-iskart li jista' jitfa' kimiċi ta' ħsara fis-sistema tal-ilma.

Ovvjament, ma rridux hekk fil-fluss tal-ilma tagħna!

Iċ-ċikek tas-sigaretti mhux dejjem jinżlu ġol-katusa wara li tifflaxxjahom.

Importanti li wara li tkun tfejt is-sigarett, tarmih ġoż-żibel.

Il-mediċina – Ħafna nies forsi jaħsbu li tkun qed tagħmel sew u li hi l-iżjed ħaġa sigura li tifflaxxja l-mediċina ġot-toilet, imma mhix.

Jekk għandek pilloli antiki li trid teħles minnhom, tifflaxxjahomx – l-ilma tat-toilet ma jiddiżintegrahomx kif suppost, u għalhekk il-mediċina tidħol fl-ilma u tista' tikkawża effetti ambjentali tossiċi.

Dawn id-drogi jistgħu jirrovinaw batterja importanti li hi meħtieġa għall-proċess tat-trattament tal-ilma mormi, jistgħu jikkontaminaw l-ilma ta' taħt l-art u anke jaffettwaw l-ambjent.

Għalhekk, jekk trid tarmi mediċina antika, skaduta jew mhux użata, l-aħjar ħaġa li tagħmel hi li toħodha ġo spiżerija biex jiddisponu minnha b'mod sigur.

Il-prodotti sanitarji – It-tampons, il-pads sanitarji u prodotti sanitarji oħra huma ddisinjati b'tali mod li jassorbu l-likwidu u f'xi każijiet, jespandu ħafna aktar mid-daqs oriġinali tagħhom.

Madankollu, fuq il-kaxxa tat-tampons, per eżempju, ikun hemm miktub li tista' tifflaxxjahom, iżda meta tintebaħ li t-tampons, il-pads, il-wipes u prodotti oħra li suppost tista' tifflaxxjahom jistgħu jirrovinawlek is-sistema tad-drenaġġ, tispiċċa terġa' taħsibha biex tifflaxxjahom.

Biex żgur isserraħ rasek, dejjem għandek tarmi l-prodotti sanitarji fiż-żibel.

Aqra: Kif innaqqsu l-ħela tal-ilma bil-monitoraġġ?

Xaħmijiet, żjut u grass – Ir-regola hi li m'għandekx tarmi ikel ġot-toilet, speċjalment fil-każ ta' xaħmijiet, żjut u grass peress li dawn jaf ikunu problematiċi għall-katusi.

Għalhekk, l-istess bħalma m'għandekx titfa' x-xaħam tal-ikel ġol-katusa, qatt m'għandek tifflaxxja dan ix-xaħam.

Meta dan jibred, jagħqad u b'hekk jespandi, u jwassal għal riskju li jsodd il-katusi tad-drenaġġ.

Jiġifieri wara li ssajjar, ħalli x-xaħmijiet, iż-żjut u l-grass jibirdu kompletament u jsiru solidi qabel ma tarmi dak li jifdal ġoż-żibel.

Huwa importanti li nifhmu li t-toilets tagħna, kemm jekk id-dar kif ukoll ix-xogħol, mhumiex laned taż-żibel biex narmu l-prodotti tal-kura personali jew tal-iġjene.

Huwa importanti wkoll li ngħallmu lil uliedna jimxu ma' prattiċi tajbin fil-kamra tal-banju.

Kull meta tkun qed tifflaxxja xi wieħed mill-oġġetti msemmijin f'dan l-artiklu, mhux biss tkun qed tagħmel il-ħsara lis-sistema tad-drenaġġ, imma anke ttellef mit-trattament xieraq tal-ilma mormi u għalhekk tkun qed tikkontribwixxi għat-tniġġiż ambjentali.

Dejjem żomm dan f'moħħok biex tipproteġi s-sistema tad-drenaġġ, in-netwerks tad-drenaġġ, l-impjanti tat-trattament tal-ilma mormi u fl-aħħar mill-aħħar, l-ambjent.

Meta jkollok dubju, armi l-oġġett fiż-żibel minflok tifflaxxjah, u żur is-sit tagħna www.ppp.com.mt Kull qatra tgħodd.

Dan it-tagħrif twassal minn ilma.org.mt Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606ea6ae73e3a_rand.td-a-rec-img{text-align:left}.td_uid_3_606ea6ae73e3a_rand.td-a-rec-img img{margin:0 auto 0 0}


.td_uid_2_606e9abf2e894_rand.td-a-rec-img{text-align:left}.td_uid_2_606e9abf2e894_rand.td-a-rec-img img{margin:0 auto 0 0} 'Ħajti hija Għażla' huwa ktieb ippubblikat mill-YMCA Malta u miktub minn Anthony Camilleri, Kap Eżekuttiv tal-YMCA f'Malta.

Dan il-ktieb jirrakkonta l-ġrajjiet diffiċli u l-ħajja iebsa ta' żewg żgħażagħ, Alex u Anna.

Għalkemm l-istejjer ta' Alex u Anna huma differenti minn xulxin, it-tnejn li huma m'għandhomx saqaf fuq rashom.

L-istejjer li huma rrakkuntati f'dan il-ktieb huma stejjer reali ta' nies li YMCA Malta ltaqgħet magħhom matul is-snin.

Alex huwa ġuvni li ħalla d-dar tal-ġenituri tiegħu minħabba li kien abbużat u trattat ħażin minn ommu u missieru.

Anna ħarbet mid-dar t'ommha u missierha meta kien għad kellha biss 15-il sena minħabba li l-ġenituri tagħha qatt ma ħabbewha u ma aċċettawhiex bħala persuna u lanqas m'aċċettaw l-għażliet tagħha.

Alex jiltaqa' ma' Anna ġewwa burdell għaliex dak kien l-unika post li sab fejn jista' jgħix bi ftit flus.

L-istorja tkompli ssegwi lil Anna u Alex, tesplora l-emozzjonijiet u l-ħsibijiet tagħhom u l-għażliet li huma jagħmlu.

Matul dawn l-aħħar 50 sena, YMCA Malta ltaqgħet ma' ħafna persuni, familji u anke tfal li kienu għaddejjin minn mumenti ferm difffiċli fil-ħajja tagħhom.

Kollha bl-istejjer personali tagħhom.

Kollha b'esperjenzi differenti.

Kollha ġarrbu l-ħajja b'modi differenti u esperjenzaw mumenti ta' niket u dieqa kbira.

L-esperjenzi u t-trawmiet personali wasslu sabiex ħafna minn dawn in-nies tilfu dak kollu li ħadmu għalih f'ħajjithom, saħansitra darhom.

Ħajti hija Għażla Il-vjaġġ li wieħed jibda mill-mument li jitlef id-dar tiegħu sakemm jerġa' jqum fuq saqajh huwa wieħed diffiċli, twil, mimli inċertezzi u dieqa.

Huwa kkaratterizzat minn mumenti ta' biża'.

Huwa vjaġġ iebes u li joħloq sens ta' konfużjoni għaliex ħafna nies ma jkunux jafu minn liema tarf se jibdew sabiex jerġgħu jieħdu r-riedni ta' ħajjithom f'idejhom.

L-għażliet li nagħmlu f'dawn il-mumenti diffiċli ta' ħajjitna, jiddeterminaw il-futur tagħna.

Huwa diffiċli li wieħed jifhem għalfejn persuna ħadet ċertu deċiżjonijiet ladarba ma tkunx qed tersperjenza l-istess sitwazzjonijiet.

Din hija storja unika ta' individwi li jgħixu bla saqaf fuq rashom – il-pjaga soċjali, moħbija fl-intriċċi kulturali Maltin.

Huwa għalhekk illi YMCA Malta qed tippubblika din l-istorja sabiex tkun ta' opportunità li nieqfu, naħsbu u nipprovaw nifhmu dak li jkunu għaddejjin minnu persuni u familji li ma jkollhomx post fejn jgħixu.

Permezz ta' dan il-ktieb, YMCA Malta tixtieq tqajjem aktar kuxjenza soċjali dwar is-sitwazzjonijiet li persuni bla dar jinsabu fihom.

Huwa faċli li wieħed jassumi li dawn il-persuni spiċċaw bla saqaf għax huma għażżenin u jridu jgħixu mit-taxxi tal-poplu, però ġeneralment dan ma jkunx il-każ.

Jekk inti tixtieq tixtri dan il-ktieb tista' tikkuntattja lil YMCA Malta fuq 27674278 jew tibgħat email fuq info@ymcamalta.org.

Filmat: €1 fix-xahar għall-pjattaforma tal-YMCA għaż-żgħażagħ Dan it-tagħrif twassal mill-YMCA Malta Muntaġġ: Sarah Salafia Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606e9abf2ed68_rand.td-a-rec-img{text-align:left}.td_uid_3_606e9abf2ed68_rand.td-a-rec-img img{margin:0 auto 0 0}


Ritratt: Facebook - Joanna Corser .td_uid_2_606e984c32afc_rand.td-a-rec-img{text-align:left}.td_uid_2_606e984c32afc_rand.td-a-rec-img img{margin:0 auto 0 0} Bosta kienu dawk li sellmu l-memorja ta' Sophie Corser mill-Gżira li ħallietna fl-aħħar sigħat.

Fost il-ħafna messaġġi kien hemm dak ta' bintha Joanna, li fl-1987 kienet irrappreżentat lil Malta fil-konkors tal-Miss World li kien sar fit-12 ta' Novembru fir-Royal Albert Hall ta' Londra.

Hija kienet mil-lokalità tal-Gżira.

Joanna kitbet li d-dwejjaq, il-vojt u l-uġigħ li qed tnħoss bħalissa huma insapportabbli u li l-unika konsolazzjoni tagħha hi li taf li m'għadhiex tbati u li fl-aħħar qed tistrieħ.

"Grazzi ta' dak kollu li għamilt għalija, ma' uliedi u l-familja kollha.

Int kont u dejjem l-istilla tiegħi.

Għallimtni kollox fil-ħajja ħlief kif ngħix mingħajrek," kompliet tikteb Joanna li ddeskriviet lil ommha bħala l-pilastru tas-saħħa tagħha.

Ritratt: Facebook – Joanna Corser Fost dawk li wkoll ħalla l-messaġġ tiegħu kien hemm il-kantant Kurt Calleja.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606e984c32da1_rand.td-a-rec-img{text-align:left}.td_uid_3_606e984c32da1_rand.td-a-rec-img img{margin:0 auto 0 0}


press, news, Lifestyle, Flimkien Magazine

Ritratt: Shutterstock .td_uid_2_606e839d5dcac_rand.td-a-rec-img{text-align:left}.td_uid_2_606e839d5dcac_rand.td-a-rec-img img{margin:0 auto 0 0} Il-ħarġa ta' April tal-magazin tal-familja, Flimkien, hija mimlija b'artikli nteressanti għall-familja kollha fosthom storja ta' omm li tilfet it-tarbija tagħha f'disgrazzja.

Newsbook.com.mt għal darb'oħra qiegħed iwassal lill-qarrejja tiegħu dan il-magazin maħruġ mill-Kappillani Maltin u li minħabba l-pandemija ma għadux jitqassam bieb bieb.

Newsbook.com.mt se jagħmilha aktar faċli għall-qarrejja biex jaqraw il-magazine.

Għal numru ta' ġranet il-qoxra tal-magazine se tkun qed tidher jew ma' xi waħda mit-taqsimiet li jidhru fil-homepage, l-aktar it-taqsima Lifestyle.

Iżda mil-lum stess jekk tmorru fuq il-menu li hawn in-naħa ta' fuq tal-paġna u tagħmlu l-cursor fuq il-kelma Lifestyle mal-menu li jinżel, hemm il-kelma FLIMKIEN.

Agħfsu fuqha u tkunu tistgħu taraw l-artikli mill-magazine.

Newsbook.com.mt se jkun qiegħed jippubblika minn żmien għall-ieħor stejjer u rapporti li għandu l-magazine FLIMKIEN.

Ma' kull waħda minn dawn ikun hemm l-istampa tal-qoxra tal-magazine u tkunu tistgħu tarawh.

Omm li tilfet lil bintha f'disgrazzja Joyce Callus dwar meta t-tfal jidħlu f'pika Meta jkollok bżonn tagħmel MRI Għaliex Alla għarraq lid-dinja?

Tista' tara l-verżjoni diġitali ta' FLIMKIEN billi tagħfas hawn .


press, news, Lifestyle, Familja, Aħbarijiet, Knisja

Qudiesa tal-funeral ta' Blanche Mamo Funeral Mass of Blanche Mamo Posted by Parrocca Ibrag on Tuesday, April 6, 2021 .td_uid_2_606e9c377b2ea_rand.td-a-rec-img{text-align:left}.td_uid_2_606e9c377b2ea_rand.td-a-rec-img img{margin:0 auto 0 0} Ilbieraħ ingħatat l-aħħar tislima Blanche Mamo, għalliema u katekista stmata u maħbuba li mietet fil-jiem li għaddew, li Fr Blake Camilleri waqt l-omelija qal li baqgħet għalliema sakemm għalqet għajnejha għal dejjem, għax din kienet parti minnha.

Il-funeral tagħha sar ilbieraħ filgħodu fil-Knisja Parrokkjali Tal-Ibraġġ, fejn hi qattgħet 25 sena tgħallem id-duttrina u anke tikkordina t-tagħlim tad-duttrina għal 20 sena.

Għal xi żmien hi u żewġha Albert kienu l-koppja mexxejja fil-korsijiet Ta' Kana u kienet il-Ministru tat-Tqarbin fl-istess Parroċċa.

Apparti hekk, Blanche Mamo kienet għalliema fl-iskola San Anton fl-Imġarr.

Il-Kappillan tal-Parroċċa Tal-Ibraġġ Fr Blake Camilleri semma storja li rrakkuntalu Albert, ir-raġel ta' Blanche, li peress li fl-aħħar ġimagħtejn ma kinitx qed iġġib ruħha bħas-soltu għax żviluppatilha kundizzjoni, darba minnhom hu staqsieha jekk tridx imorru l-knisja.

Blanche libset il-maskra u kienet se toħroġ kif kienet.

Fr Blake qal li dan juri kif għaliha l-kelma "knisja" kienet sinonima ma' "irrid inkun hemm," għax daqshekk kien kbir is-sens ta' dedikazzjoni fiha.

Huwa faħħar il-mod kif Blanche tat ħajjitha għall-Parroċċa Tal-Ibraġġ.

Stqarr li, "Blanche min-natura tagħha twieled għalliema u ħallietna għalliema."

Dan kien jidher ukoll mill-mod kif kienet tibqa' kalma u trankwilla anke meta kien ikollha tfal fuq ruħhom fil-klassi, spjega l-qassis, għax għaliha l-aqwa li kienet twassal il-messaġġ.

Fl-aħħar, il-qassis temm l-omelija billi rrifletta dwar il-fidi ta' Blanche.

Stqarr li, "Ma kinitx sempliċiment tattendi l-quddies, ma kinitx issaħħan is-siġġu, imma l-Knisja kienet tfisser għaliha impenn, xogħol favur il-bniedem u mħabba lejn kulħadd.

Il-ħajja spiritwali tfisser li tgħid jien qiegħed hawn biex inħobb lill-oħrajn.

Jalla l-kelma Knisja, il-kelma edukazzjoni jsiru fissru għalina missjoni."

Aqra aktar Tmut l-edukatriċi Blanche Mamo Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606e9c377b634_rand.td-a-rec-img{text-align:left}.td_uid_3_606e9c377b634_rand.td-a-rec-img img{margin:0 auto 0 0}


press, news, Aħbarijiet, Internazzjonali

Video Screen Grab - Irish Times .td_uid_2_606ed287aa38f_rand.td-a-rec-img{text-align:left}.td_uid_2_606ed287aa38f_rand.td-a-rec-img img{margin:0 auto 0 0} Il-Prim Ministru Ingliż Boris Johnson esprima t-tħassib serju tiegħu bil-vjolenza f'Belfast, l-Irlanda ta 'Fuq, li ħalliet numru ta' uffiċjali tal-pulizija midruba hekk kif id-dimostranti ħarqu karozzi u tefgħu bombi tal-petrol fuq il-pulizija.

The way to resolve differences is through dialogue, not violence or criminality. — Boris Johnson (@BorisJohnson) April 7, 2021 Pulizija ġew attakkati, intefgħu bombi tal-petrol u karozza tal-linja ħadet in-nar f'lejl ieħor ta' diżordni f'Belfast.

Huwa qal li l-mod kif jiġu solvuti d-differenzi huwa permezz tad-djalogu, mhux tal-vjolenza jew tal-kriminalità.

Il-mexxejja tal-ikbar partiti politiċi tal-Irlanda ta' Fuq Sinn Fein u d-DUP ikkundannaw il-vjolenza, b'mod partikolari l-ħtif tal-karozzi tal-linja u attakk fuq ġurnalist tal-fotografija mill-gazzetta Belfast Telegraph.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606ed287aa67f_rand.td-a-rec-img{text-align:left}.td_uid_3_606ed287aa67f_rand.td-a-rec-img img{margin:0 auto 0 0}


L-Ombudsman irrakkomanda li ħlasijiet li jsiru għall-ipproċessar ta' applikazzjonijiet għax-xogħol għandhom jingħataw lura f'każ li dawn l-applikazzjonijiet ma jintlaqgħux.

F'ilment li ressaq lill-Ombudsman, ħaddiem mis-Serbja qal li ħallas €150 għar-reġistrazzjoni tal-applikazzjoni għall-permess ta' xogħol temporanju.

Dan il-permess ma nħariġx minkejja li kemm is-Serb kif ukoll min se jħaddmu għaddew id-dokumentazzjoni kollha mitluba lil Jobsplus.

F'Malta min jilmenta kontra l-Gvern joqgħod iktar attent Filmat: Għax Malta żgħira; kulħadd joqgħod attent – l-Ombudsman Mir-rapport tal-Ombudsman jirriżulta li minkejja sensiela ta' imejls bejn l-Aġenzija Identity Malta u Jobsplus, is-Serb beda jintbagħat minn entità għall-oħra biex ikun jista' jikseb il-permess temporanju tax-xogħol magħruf bħala l-'Blue Paper'.

Madankollu, l-applikazzjoni tiegħu baqgħet pendenti, u eventwalment kellu jitlaq minn Malta għax it-terminu ta' tliet xhur li fih seta' jibqa' Malta mingħajr visa skadielu.

L-Ombudsman irrakkomanda biex il-Jobsplus tassigura li kull min iressaq applikazzjoni għax-xogħol għandu jiġi informati bil-miktub li filwaqt li proċedura tal-ipproċessar tal-applikazzjoni bdiet, din tieħu l-ħin biex issir evalwazzjoni bir-reqqa tad-dokumentazzjoni kollha.

Fir-rapport tiegħu l-Ombudsman ifakkar ukoll li l-applikant għandu jsegwi l-andament tal-proċess u jieħu ħsieb li r-residenza legali tiegħu f'Malta tkun estiża waqt dan il-proċess.

Fir-rapport tiegħu l-Ombudsman saħaq fuq l-importanza tal-kooperazzjoni u tal-komunikazzjoni bejn Identity Malta u Jobsplus.

Huwa qal ukoll li l-uffiċjali għandhom ikollhom aċċess għal komunikazzjoni aħjar sabiex diffikultajiet tekniċi jkunu jistgħu jissolvew mingħajr dewmien żejjed.

Skont ir-rapport, l-Ombudsman ġie informat illi mid-data tal-applikazzjoni sar titjib fil-proċeduri għall-ipproċessar ta' liċenzji ta' xogħol u 'Single Permits' addottati kemm mill-Jobsplus kif ukoll minn Identity Malta.

Ir-rapport isemmi wkoll titjib fil-komunikazzjoni u kooperazzjoni aħjar bejn iż-żewġ organizazzjonijiet.

Filwaqt li kkonkluda li Jobsplus kienet intitolata titlob €150 bħala ħlas għall-ipproċessar, fiċ-ċirkostanzi ta' dan il-każ, l-applikant kellu jingħata lura l-ammont li kien ħallas bħala sinjal ta' rieda tajba.

Mir-rapport jirriżulta li din ir-rakkomandazzjoni ntlaqgħet u li s-Serb ingħata flusu lura.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606f081e88bf3_rand.td-a-rec-img{text-align:left}.td_uid_3_606f081e88bf3_rand.td-a-rec-img img{margin:0 auto 0 0}


Facebook .td_uid_2_606f07cd4f554_rand.td-a-rec-img{text-align:left}.td_uid_2_606f07cd4f554_rand.td-a-rec-img img{margin:0 auto 0 0} Il-Kandidat indipendenti, Arnold Cassola qed jitlob lill-Kummissarju Elettorali, Joseph Camilleri biex jiftaħ investigazzjoni dwar jekk permezz tal-kumpanija E-Grant (jew Egrant) sarx ġbir ta' fondi, hekk kif "dan il-mod imur kontra l-liġi dwar il-finanzjament tal-partiti politiċi".

Prof. Cassola rrefera għall-kitba ta' Keith Schembri, l-eks Chief of Staff fl-Uffiċċju tal-Prim Ministru, li kien kiteb isem il-kumpanija bħala E-Grant u mhux Egrant kif imdorrijin narawha miktuba.

Hu saħaq kif dak li żvela Schembri saħħaħ l-impressjoni li l-kumpanija sigrieta twaqqfet biex tkun vejikolu għall-ġbir ta' fondi għall-Partit Laburista, bl-isem "Election Grant".

Kien Newsbook.com.mt li fil-25 ta' Marzu li għadda tefa' d-dawl fuq il-mod kif Keith Schembri kiteb l-isem tal-kumpanija.

Jumejn qabel ġie arrestat Schembri kien kiteb messaġġ fuq Facebook fejn kiteb l-isem tal-kumpanija Egrant b'mod li qatt ma konna rajnieh qabel, fejn fired l-ewwel ittra mill-kumplament tal-kelma u poġġa sing fin-nofs biex Egrant ġiet tidher bħala E-Grant.

Bosta li nnutaw dan id-dettall qed jistaqsu jekk dan kienx sempliċiment żball tat-tipa ta' Schembri jew jekk Schembri kitibx E-Grant hekk apposta biex iwassal xi tip ta' messaġġ.

Sorsi li tkellmu ma' Newsbook.com.mt qal li diffiċli tiġġustifika li kien żball tat-tipa peress li fuq it-tastiera '-' hija 'l bogħod kemm mill-'E' kif ukoll mill-'G'.

Barra minn hekk, l-istess sorsi qalu li kieku kien żball Keith Schembri kellu ċans li jikkoreġih.

Żball jew messaġġ?

L-inkjesta teskludi dak li allega Cassola – PL Il-Partit Laburista rreaġixxa għat-talba ta' Cassola biex il-Kummissjoni Elettorali tinvestiga.

Fi stqarrija ta' tliet sentenzi, il-PL qal li "t-talba tas-Sur Cassola hi mibnija fuq konġetturi fiergħa u bla ebda bażi.

Dwar Egrant saret inkjesta maġisterjali li l-konklużjonijiet tagħha huma ċari u jeskludu dak li qed jallega Cassola.

Il-Partit Laburista jippubblika l-accounts tiegħu u kien jagħmel hekk saħansitra qabel iddaħlet il-liġi dwar il-finanzjament tal-partiti".

L-ewwel darba li ssemma fil-pubbliku li l-E ta' E-Grant seta' kellha tifsira għaliha kien fil-festi tal-Indipendenza tal-2016, fejn f'intervista fuq il-Fosos tal-Furjana, l-eks Kap tal-Partit Nazzjonalista Simon Busuttil kien qal li l-E ta' E-Grant setgħet faċilment tfisser "election".

F'Jannar 2020, l-eks spettur tal-pulizija Jonathan Ferris xehed li l-eks Ministru u eks Kummissarju Ewropew John Dalli kien qallu li l-kumpanija Egrant kienet saret għall-Partit Laburista.

Meta kien qed jixhed quddiem l-inkjesta pubblika dwar l-assassinju ta' Daphne Caruana Galizia, Ferris irrakkonta li kien bagħat għal Dalli ftit qabel telaq mill-Korp tal-Pulizija biex issieħeb mal-FIAU.

F'mument minnhom, skont Ferris, Dalli ġibdu lejh u qallu "Jekk trid tagħmel ftit ħoss, E-Grant hija tal-Partit Laburista.

John Dalli dejjem ċaħad li qal dan il-kliem lil Jonathan Ferris.

Egrant propjetà tal-PL – Dalli lil Ferris .td_uid_3_606f07cd4f866_rand.td-a-rec-img{text-align:left}.td_uid_3_606f07cd4f866_rand.td-a-rec-img img{margin:0 auto 0 0}


Hekk kif Newsbook.com.mt żvela li skont sorsi infurmati sew, il-Pulizija mistennija tibda proċeduri kontra l-Perit Toni Bezzina, il-Kelliem tal-Oppożizzjoni għat-Trasport u l-Infrastruttura, Bernard Grech, il-Kap tal-Oppożizzjoni qal li se jkun qed jagħmel il-verifiki tiegħu biex ikun jista' jippronunzja ruħu aħjar.

Dan wara li l-Erbgħa, waqt intervista fuq il-programm dwar ġrajjiet kurrenti, L-Erbgħa Fost il-Ġimgħa, ġie mistoqsi dwar ir-rapport li kien għadu kif ħareġ fuq Newsbook.com.mt dwar kif il-Pulizija mistennija tibda' proċeduri b'rabta ma' tibjid tal-kamra tal-bejt tal-każin tal-Partit Nazzjonalista taż-Żurrieq fl-2012 kontra Toni Bezzina.

Aktar dwar l-istorja Esklussiva: Il-Pulizija mistennija tibda proċeduri, issa kontra Toni Bezzina MP Il-Kap tal-Oppożizzjoni spjega kif kien għad ma kellux l-opportunità li jitkellem ma' Bezzina fuq il-każ, hekk kif l-istorja ġiet żvelata waqt li hu kien fuq il-programm.

Qal kif se jkun qed jitkellem miegħu għax għandu l-obbligu, u kif dwar dan il-każ jaf biss dak kollu li kien fid-dominju pubbliku dak iż-żminijiet, meta kien ssemma l-każ.

Sostna li hekk kif għaddew snin u jidher li l-Pulizija mistennija tieħu xi passi, se jivveriffika dak li ġara u b'hekk ikun jista' jiddikjara l-pożizzjoni tiegħu.

Mistoqsi mill-preżentatur, Mark Laurence Zammit jekk jieħux passi jekk dan kollu hu veru u jekk jitlobx lil Bezzina biex jirreżenja jekk hu l-każ, Grech reġgħa saħaq kif irid jagħmel l-investigazzjonijiet tiegħu dwar il-każ.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606ed1b94384f_rand.td-a-rec-img{text-align:left}.td_uid_3_606ed1b94384f_rand.td-a-rec-img img{margin:0 auto 0 0}


Ritratt: Malta Police Force .td_uid_2_606eb46c0f3f1_rand.td-a-rec-img{text-align:left}.td_uid_2_606eb46c0f3f1_rand.td-a-rec-img img{margin:0 auto 0 0} L-Erbgħa, fis-01.00pm, anzjan ta' 78 sena weġġa' gravi waqt li kien qed jagħmel xi xogħolijiet fi stalla fi Triq tal-Ħandaq, f'Ħal Qormi.

Minn stħarriġ perliminari tal-Pulizija rriżulta li l-anzjan miż-Żejtun weġġa' waqt li kien qed jaħdem bi grinder.

Tim mediku ta l-ewwel għajnuna u ssejħet ambulanza li ħaditu l-Isptar Mater Dei, fejn ġie ċċertifikat li weġġa' gravi.

L-investigazzjoni tal-Pulizija dwar dan il-każ għadhom għaddejjin.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606eb46c0f68b_rand.td-a-rec-img{text-align:left}.td_uid_3_606eb46c0f68b_rand.td-a-rec-img img{margin:0 auto 0 0}


Jekk l-awtoritajiet għandhom ikollhom il-poter jidħlu fid-djar tan-nies minħabba l-miżuri tal-Covid-19, hemm bżonn li jkun hemm aktar salvagwardji biex jitnaqqas ir-riskju li dan il-poter vast jiġi abbużat.

Dan ħabbritu n-Netwerk tas-Soċjetà Ċivili, is-CSN fejn ilmentat kif l-ispezzjonijiet fid-djar minħabba l-imxija tal-coronavirus m'għandhomx ifixklu id-drittijiet fundamentali tal-poplu.

Qalu kif meta kien hemm stat ta' emerġenza pubblika, id-drittijiet kienu jistgħu jiġu limitati minħabba l-poteri leġislattivi assoċjati mal-emerġenza, iżda hekk kif dan intemm, il-miżuri kollha permissibbli waqt l-emerġenza għandhom jintemmu wkoll, issa li qegħdin fi stat legali ta' normalità.

X'qalet is-Supretendent tas-Saħħa Pubblika COVID-19: Prof. Gauci tikkonferma li uffiċjali tas-sigurtà jistgħu jidħlu fid-djar Saħqu kif irid ikun hemm stat ta' emerġenza ieħor jew aktar salvagwardji fil-mod ta' kif jintuża dan il-poter.

Fost l-affarijiet li proponew kienu li: Il-poter li jidħlu fi djar tan-nies għandu jkun miktub ċar għall-kull awtorità li tgawdi dan il-poter, L-awtoritajiet jimxu b'linji gwidi pubbliċi ċari qabel ma jkunu jistgħu jidħlu f'dar, u mhux biss li jkollhom rapport minn terzi persuni, L-awtoritajiet jinżammu risponsabbli tal-użu tagħhom minn dan il-poter, u b'hekk ir-regoli li jimxu bihom għandhom ikunu pubbliċi u jkun hemm sistema ta' monitoraġġ tal-użu tiegħu, Kull persuna li tiġi soġġetta għal tfittxija f'darha għandha tkun tista' tappella jew tilmenta abbażi ta' regoli ċari pubbliċi, u mhux biss abbażi ta' poteri vagi.

Is-CSN qalu wkoll li filwaqt li jaqbdlu mal-Ministru tas-Saħħa, Chris Fearne li qasam it-tħassib tiegħu dwar il-privatezza, ma jaqblux mal-Prim Ministru Robert Abela meta jgħid li għax xi ħaġa hija preskritta fil-liġi, allura ma tqajjimx kwistjonijiet legali.

"Nemmnu illi dan l-indħil, minkejja li hu ordnat bil-liġi, mhux assolutament neċessarju f'soċjetà demokratika u jistħoqq aktar salvagwardji sabiex jiġu mħarsa aħjar id-drittijiet fundamentali tal-bniedem," ikkonkludew.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606ef85446351_rand.td-a-rec-img{text-align:left}.td_uid_3_606ef85446351_rand.td-a-rec-img img{margin:0 auto 0 0}


.td_uid_2_606e9b699b566_rand.td-a-rec-img{text-align:left}.td_uid_2_606e9b699b566_rand.td-a-rec-img img{margin:0 auto 0 0} Il-pulizija mistennija tressaq numru ta' persuni l-Qorti wara li ġew iffilmjati fi ġlieda f'Tas-Sliema u l-Gżira.

Fil-filmat karozza tidher qed tinstaq ġo karozza oħra, waqt li grupp ta 'nies qed jiġġieldu fit-triq.

Mhuwiex ċar x'wassal għall-argument imma kelliem għall-pulizija qal lil Newsbook.com.mt li l-persuni involuti ġew "identifikati, mitkellma mill-Pulizija, u se jinħarġu l-akkużi fil-konfront tagħhom."

L-argument inqala fl-1 ta' April għall-ħabta tas-7:30pm.

"Grupp ta' persuni daħlu fl-Għassa ta' Tas-Sliema jirrapportaw li weġġgħu ħafif waqt argument fi Triq l-Imrabat, Sliema, li kompla fi Triq Ġianni Bencini, Gżira," skont il-puluzija.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606e9b699b877_rand.td-a-rec-img{text-align:left}.td_uid_3_606e9b699b877_rand.td-a-rec-img img{margin:0 auto 0 0}


Id-deċiżjoni li jingħata permess għall-pjan kontroversjali biex l-ex Halland Hotel tiġi żviluppata mill-ġdid f'kumpless residenzjali ta' 10 sulari tista' tkun soġġetta għal appell mill-ġirien u l-Kunsill Lokali tas-Swieqi, iżda l-iżviluppaturi diġà qed jaraw żieda fil-postijiet residenzjali mal-pjanijiet oriġinali.

F'applikazzjoni ppubblikata din il-ġimgħa, il-Halland Developments Company Limited, sussidjarja ta' Tumas Group, qed tipproponi konfigurazzjoni mill-ġdid li żżid erba' postijiet residenzjali ma' aktar minn 70 li diġà huma approvati, flimkien ma' 3 spazji għall-parkeġġ tal-karozzi.

Pjanijiet biex titwaqqa' l-lukanda, jitħaffer il-blat u jinbena "proġett residenzjali ta' kwalità għolja" kienu inizjalment sottomessi fl-2015 u ppubblikati fl-2018.

Il-pjanijiet kienu kontroversjali, iżda l-Awtorita' tal-Ippjanar (PA) approvat il-proġett is-sena li għaddiet b'10 voti favur u 3, ir-rappreżentanti tal-NGOs ambjentali, l-Oppożizzjoni u l-Kunsill Lokali tas-Swieqi, jivvutaw kontra.

Ix-xahar li għadda, it-Times of Malta kienet żvelat li l-eks Kap Eżekuttiv ta' Tumas Group, Yorgen Fenech, bħalissa arrestat wara li ġie akkużat li kkonfoffa fil-qtil ta' Daphne Caruana Galizia, kien iddiskuta l-proġett ma' Johan Buttigieg, dak iż-żmien il-President Eżekuttiv tal-PA, qabel ma ngħata l-permess.

Buttigieg, li kien esprima r-rieda tiegħu li jagħmel negozju ma' Fenech, irċieva preżentazzjoni dwar il-proġett f'Mejju tal-2019.

Jumejn wara, hu talab biex jaqbeż il-kju fil-klabb 'Level 22′ ta' Tumas Group, b'Fenech jilqa' t-talba.

Yorgen Fenech jipproponi negozju lill-Kap Eżekuttiv tal-PA Kif ingħata l-permess?

Iż-żona li tinsab fiha l-lukanda hi attwalment żona għal postijiet detached jew semi-detached fil-Pjan Lokali tat-Tramuntana tal-Port, għalkemm mappa separata tipprevedi li jinżamm l-għoli eżistenti.

Fl-oġġezzjoni tagħhom, l-appellanti, il-Kunsill Lokali tas-Swieqi u l-Kumpless Tal-Ibraġġ, qed jinsistu li l-PA għażlet interpretazzjoni kreattiva biex tiġġustifika l-għoti tal-permess.

Huma enfasizzaw li l-policy li tippermetti li jinżamm l-għoli tal-bini eżistenti ma annullatx it-tqassim taż-żona bħala żona tal-villel, u li għalhekk, jistgħu jinbnew postijiet detached jew semi-detached fiż-żona.

Għalkemm fittxew li jissospendu x-xogħlijiet ta' kostruzzjoni waqt li l-appell kien pendenti, l-argumenti inizjali tal-appellanti naqsu milli jipperswadu lit-Tribunal għar-Reviżjoni tal-Ambjent u l-Ippjanar.

Il-lukanda l-qadima minn dakinhar twaqqgħet, u sar skavar estensiv fuq il-post.

L-appell għadu pendenti, bis-seduta li jmiss skedata li ssir f'Ġunju.

Iżda jekk ir-reviżjonijiet proposti huma xi indikazzjoni, l-iżviluppaturi m'għandhom l-ebda intenzjoni li jilħqu kompromess.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606e9b2de9f52_rand.td-a-rec-img{text-align:left}.td_uid_3_606e9b2de9f52_rand.td-a-rec-img img{margin:0 auto 0 0}


var tag=document.createElement("script");tag.src="https://www.youtube.com/iframe_api";var firstScriptTag=document.getElementsByTagName("script")[0];firstScriptTag.parentNode.insertBefore(tag,firstScriptTag);var player;function onYouTubeIframeAPIReady(){player=new YT.Player("td_youtube_player",{height:"720",width:"960",events:{"onReady":onPlayerReady}});} function onPlayerReady(event){player.setPlaybackQuality("hd720");} .td_uid_2_606e8f32eacb0_rand.td-a-rec-img{text-align:left}.td_uid_2_606e8f32eacb0_rand.td-a-rec-img img{margin:0 auto 0 0} Il-kantant Aidan nieda l-vidjow tal-kanzunetta Naħseb Fik li kklassifikat fil-ħames post tal-festival Mużika Mużika.

Il-kanzunetta għandha kliem u mużika ta' Aidan stess u saret popolari sew fuq ir-radjijiet lokali kif ukoll fil-klassifiċi ta' Apple Music, iTunes, Spotify.

Permezz ta' Naħseb Fik Aidan jgħaqqad stil modern u kurrenti mal-lirika Maltija, b'ħoss ta' produzzjoni internazzjonali.

Il-vidjow mużikali ġie miġbud minn Victor ABela f'Marsaskala filwaqt li x-xeni ta' taħt l-ilma ġew miġbuda fil-Malta Film Studios b'direzzjoni ta' Gary Bugeja.

Aqra: Naħseb Fik ta' Aidan titla' fl-ewwel post tal-iTunes f'Malta Fil-vidjow jidhru wkoll Maria Ferrando u Jacob minn Models M. Aidan.

Ritratt: mill-filmat Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606e8f32eaf4d_rand.td-a-rec-img{text-align:left}.td_uid_3_606e8f32eaf4d_rand.td-a-rec-img img{margin:0 auto 0 0}


L-istilla Żvediża tal-futbol Zlatan Ibrahimović se jkun qed jidher għall-ewwel darba fis-swali taċ-ċinema bħala karattru mid-dinja ta' Asterix u Obelix.

Ibrahimović, li huwa plejer tat-tim Taljan ta' AC Milan, ħabbar dan fuq il-paġna tiegħu ta' Facebook.

Ibrahimović f'Milan Ritratti: Ibrahimovic lura f'Milan Il-karattri ta' Asterix u Obelix, maħluqa fl-1959 minn Albert Uderzo u René Goscinny, dehru għall-ewwel darba fil-'comics' bħala eroj Franċiżi.

Dawn it-tpenġijiet kienu kreazzjoni Franċiża fi żmien fejn 'cartoons' Amerikani bħal 'Superman' u 'Batman' kienu popolari madwar id-dinja.

Il-karattri ta' Uderzo u Goscinny kisbu popolarità permezz ta' logħob bil-kliem, ċajt vojt, u karikaturi ta' politikanti Franċiżi ppreżentati bħala karattri Rumani.

Permezz tal-kelma 'ANTIVIRUS' miktuba fuq l-isfond u l-kuluri assoċjati mat-tpenġijiet ta' Uderzo u Goscinny, il-plejer ta' 39 sena kkonferma rapporti li se jieħu sehem fil-film il-ġdid 'Asterix and Obelix: The Silk Road' li ħiereġ fl-2022.

Ibrahimović, li diġà ttanta xortih fil-kant waqt il-festival mużikali Taljan Sanremo, se jkun qed jiddebutta fix-xena taċ-ċinema permezz tal-karattru Ruman Caius Antivirus.

Wara esprima x-xewqa li jieħu sehem f'xi 'film'.

Minkejja dan, l-aħbar li Ibrahimović se jkun fil-film immexxi minn Guillaume Canet, xorta waħda kienet ta' sorpriża.

Ibrahimović, li skurja l-iktar gowls għal Milan din is-sena, għadu jrid jiffirma kuntratt ġdid.

Minkejja li skurja 17-il darba fil-kompetizzjonijiet kollha li lagħab fihom, il-kuntratt tiegħu jiskadi fl-aħħar tal-istaġun. .td_uid_3_6072891556f7a_rand.td-a-rec-img{text-align:left}.td_uid_3_6072891556f7a_rand.td-a-rec-img img{margin:0 auto 0 0}


Ritratt ta' Markus Spiske minn Unsplash .td_uid_2_60728332ddd6e_rand.td-a-rec-img{text-align:left}.td_uid_2_60728332ddd6e_rand.td-a-rec-img img{margin:0 auto 0 0} L-Assoċċjazzjoni Maltija tal-Basketball fi stqarrija ħabbret li l-kampjonati tal-Basketball se jitwaqqfu.

Din id-deċiżjoni ttieħdet fid-dawl tad-deċiżjoni tal-Gvern li ma jneħħix il-miżuri relatati mal-isports li daħlu fis-seħħ f'Marzu li għadda.

Huma qalu li jinsabu ddispjaċuti li kellhom jieħdu din id-deċiżjoni minkejja l-isforzi kollha biex jiġu ssalvagwardjati dawk kollha involuti f'dan l-isport.

Huma spjegaw li dawn l-isforzi żiedu n-nefqa tal-klabbs kif ukoll li kull player u uffiċjal kellu jagħmel swab test qabel kull logħba.

Ritratt tal-assoċċjazzjoni tal-futsal Maltija Min-naħa l-oħra l-Assoċċjazzjoni Maltija tal-Futsal qalet li bi ftehim mal-klabbs tal-futsal Maltin ġie deċiż li jibqgħu jippersistu u jittamaw li jkun hemm tmiem diċenti għal dan l-istaġun.

Huma appellaw biex jitkompla l-isports u jittieħdu l-miżuri kollha meħtieġa.

L-assoċċjazzjoni qalet li l-ġimgħa d-dieħla se tkun qiegħda tiltaqa' mal-klabbs biex ikunu jistgħu jiddiskutu iktar dettalji. .td_uid_3_60728332de021_rand.td-a-rec-img{text-align:left}.td_uid_3_60728332de021_rand.td-a-rec-img img{margin:0 auto 0 0}


Maronia ma' żewġha Lawrence Gary u binhom Liam .td_uid_2_6072837d044df_rand.td-a-rec-img{text-align:left}.td_uid_2_6072837d044df_rand.td-a-rec-img img{margin:0 auto 0 0} Awguri lil Maronia Gray née Attard li llum qed tagħlaq 41 sena.

Twieldet bħal-lum il-11 ta' April tal-1980.

Għal bosta snin hija kienet tkanta u llum tiffokka aktar fuq in-negozju tagħha bħala stilista tax-xagħar.

Hija wkoll mart il-kantant Lawrence Gray.

Huma għandhom tifel, Liam.

"Nawgura lill-mara sabiħa tiegħi l-isbaħ xewqat f'għeluq sninha.

Ħaqqha l-ferħ kollu li tista' toffri din id-dinja," kiteb dalgħodu Lawrence bħala messaġġ ta' awgurju f'għeluq sninha.

Lawrence ddeskriva lil martu bħala persuna bi tbissima radjanti li tittrasmetti l-pożittività li hija meħtieġa ħafna f'dawn iż-żminijiet diffiċli li qed ngħixu.

Fil-Festival Konkors kanzunetta Indipendenza ġiet fit-tielet post bil-kanzunetta Mistoqsija bi kliem ta' Peppi Azzopardi u mużika ta' Andrew Zammit.

Waqt dan il-festival rebħet wkoll il-premju tat-televoting.

Kienet wkoll tattendi l-iskola Act React u ħadet sehem fil-musical Fiddler on the Roof u fil-kunċert Beatle Mania.

Maronia kellha wkoll kanzunetti bħal Ħabib ta' Dejjem, kif ukoll Jekk taf u l-popolari Goodbye Ange Eyes.

Nawgurawlha l-isbaħ xewqat f'għeluq sninha.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6072837d04771_rand.td-a-rec-img{text-align:left}.td_uid_3_6072837d04771_rand.td-a-rec-img img{margin:0 auto 0 0}


IT-TIELET EPISODJU - nhar it-Tnejn 12 ta' APRIL.

John għadu nkwetat fuq il-ktieb li silfu Joe u ma jafx x'se jaqbad jagħmel.

Sally tiltaqa' ma' Puzzitu imma ħadd ma stenna li se tkun laqgħa daqstant interessanti.

It-taxi driver ma qatax qalbu u issa mar jagħmel rapport l-għassa.

Imma x'rapport jagħmel ?

Is-surġent beda l-investigazzjoni dwar il-ħruq tal-wheelchair.

Iċ-Ċatt u ċ-Ċakkar isiru jafu li -s-sinjura Odette hija wkoll minn Ħal-Waħdu.

U jsiru jafu aktar milli ħasbu.

Imma….

Anke Puzzitu jmur ukoll.

U l-kappillan donnu se jibda jsib ħjiel tajjeb min ħaraq il-wheelchair.

Il-partiti jagħmlu r-rallies u jwaħħlu l-posters.

Imma ċ-Ċatt u ċ-Ċakkar ghandhom idea ohra.

Posted by Nostalġija on Monday, April 5, 2021 .td_uid_2_60728bfbc202a_rand.td-a-rec-img{text-align:left}.td_uid_2_60728bfbc202a_rand.td-a-rec-img img{margin:0 auto 0 0} Fit-tielet episodju mis-sensiela Nostalġija li jixxandar għada t-Tnejn fid-8.50pm fuq TVM Charlie tal-Bojod jerġa' jipprova jinħabb man-nies ta' Ħal-Ħieles, filwaqt li s-sofor jibqgħu jiġru wara Puzzitu.

Imma x'rapport jagħmel?

U jsiru jafu aktar milli ħasbu.

Dun Mundu jżur lil Ċikka, Xmun u Pietru bit-tama li jsir jaf min ħaraq il-wheelchair.Frank jibqa' jżur il-ħanut ta' Ġamri bit-tama li jiltaqa' ma' Ġina.

Imma… Il-kappillan, ma' nies oħra, jmur jirranġa l-ħsara fil-faċċata tad-dar ta' Peppi.

Anke Puzzitu jmur ukoll.

Imma ċ-Ċatt u ċ-Ċakkar għandhom idea oħra.

Nostalġija għandu kitba u produzzjoni ta' Ronald Saliba, b'direzzjoni ta' Charles Stroud.

Ritratt: facebook- Nostalġija Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60728bfbc2497_rand.td-a-rec-img{text-align:left}.td_uid_3_60728bfbc2497_rand.td-a-rec-img img{margin:0 auto 0 0}


Ritratt: Clayton Brincat .td_uid_2_60729ed121842_rand.td-a-rec-img{text-align:left}.td_uid_2_60729ed121842_rand.td-a-rec-img img{margin:0 auto 0 0} Riċetta u ritratt: Clayton Brincat Ingredjenti 4 bajdiet kikkra zokkor nofs kikkra żejt veġetali 2 kikkri dqiq self-raising 2 kuċċarini baking powder nofs kuċċarina melħ qxur u meraq ta' 2 larinġiet kuċċarina essenza tal-vanilla Metodu Ġo mixer ħabbat il-bajd maz-zokkor, ftit ftit żid iż-żejt, id-dqiq, il-baking powder u l-melħ.

Żid il-meraq tal-larinġ, il-qxur u l-vanilla.

Uża borma forn jew żewġ reċipjenti twal midluka b'naqra butir.

Sajjar ġo forn sħun minn qabel, f'temperatura ta' 180 ̊Ċ għal madwar 35 minuta. .td_uid_3_60729ed121ae2_rand.td-a-rec-img{text-align:left}.td_uid_3_60729ed121ae2_rand.td-a-rec-img img{margin:0 auto 0 0}


press, news, Aħbarijiet, Coronavirus, Internazzjonali

Ritratt ta' Mat Napo fuq Unsplash .td_uid_2_607282f0ea958_rand.td-a-rec-img{text-align:left}.td_uid_2_607282f0ea958_rand.td-a-rec-img img{margin:0 auto 0 0} Ir-regolatur Ewropew tal-mediċini qed jirrevedi rabtiet possibbli bejn it-tgħaqqid tad-demm u l-vaċċin kontra l-coronavirus ta' Johnson & Johnson.

Dan tħabbar wara li kienu rrapurtati erba' każijiet serji u rari ta' tgħaqqid tad-demm wara li ttieħed il-vaċċin, b'wieħed minnhom ikun fatali, skont l-Aġenzija Ewropea tal-Mediċini, l-EMA.

Id-dikjarazzjoni tal-EMA qalet: "Dawn ir-rapporti jindikaw 'sinjal ta' sikurezza', iżda bħalissa mhux ċar jekk hemmx assoċjazzjoni bejn it-tilqim bil-vaċċin tal-Johnson & Johnson u dawn il-kundizzjonijiet."

Qalu li se jinvestigaw il-każijiet u se jiddeċiedu jekk hux se tkun meħtieġa azzjoni regolatorja, li ġeneralment tikkonsisti f'aġġornament tal-informazzjoni dwar il-prodott.

Fil-11 ta' Marzu, il-vaċċin ta' Johnson & Johnson kien approvat biex jintuża fl-Unjoni Ewropea, iżda s'issa, dan l-vaċċin għadu ma bediex jingħata fl-UE.

Approvat fl-UE l-vaċċin ta' Johnson & Johnson Il-vaċċin ta' Johnson & Johnson hu 67% effettiv fil-prevenzjoni tal-coronavirus u kompletament effettiv fil-prevenzjoni ta' admissjoni fl-isptar u fil-mewt mill-virus waqt it-trials, u bħalissa qed jintuża biss fl-Istati Uniti, taħt awtorizzazzjoni għall-użu ta' emerġenza.

Dan il-vaċċin jispikka mill-oħrajn peress li tingħata doża waħda biss.

L-EMA diġa investigat rabtiet bejn każijiet rari ħafna ta' tgħaqqid tad-demm u l-vaċċin tal-AstraZeneca, iżda din hi l-ewwel aħbar formali li l-vaċċin tal-Johnson & Johnson qed ikun eżaminat ħabba t-tgħaqqid tad-demm ukoll.

Din il-ġimgħa l-Aġenzija Ewropeja tal-Mediċini, l-EMA kkonkludiet li filwaqt li l-vaċċin tal-AstraZeneca jista' jkompli jintuża fuq nies ta' kull età, is-sintomu tat-tgħaqqid tad-demm se jkun imniżżel bħala reazzjoni rari ħafna tal-vaċċin.

It-tgħaqqid tad-demm jitniżżel bħala effett rari ħafna tal-AstraZeneca – EMA F'Malta, l-Awtorità Maltija dwar il-Mediċini għadha qed tappoġġja l-vaċċin tal-AstraZeneca, għaliex qalet li l-benefiċċji jegħlbu kwalunkwe riskju li jaf għandha t-tilqima.

L-Awtorità tal-Mediċini ttenni li l-vaċċin tal-AstraZeneca hu sigur .td_uid_3_607282f0eac12_rand.td-a-rec-img{text-align:left}.td_uid_3_607282f0eac12_rand.td-a-rec-img img{margin:0 auto 0 0}


Il-funeral ta' Prinċep Philip se jsir is-Sibt li ġej u l-massimu ta' persuni li jistgħu jattendu huwa ta' 30 persuna.

Il-Prinċep Harry se jattendi għal dan il-funeral, iżda l-mara tiegħu li qiegħda tistenna tarbija ngħatat il-parir biex ma tivvjaġġax.

Il-funeral se jsir fit-3pm ħin lokali u qabel se jkun hemm minuta silenzju biex tfakkar il-memorja tal-Prinċep.

Il-pjanijiet għall-funeral tal-Prinċep Philip, li ilhom ippjanati għal ħafna snin, ġew riveduti minħabba l-pandemija tal-coronavirus, billi s-sitwazzjoni kurrenti ma tippermettix li jinġabru folol ta' nies biex jibku lid-Duka ta' Edinburgh.

Il-Prinċep miet ilbieraħ fl-età ta' 99 sena.

Huwa kien ir-raġel tar-Reġina Eliżabetta II.

Għadu mhux magħruf min se jkunu l-persuni li jattendu għal dan il-funeral iżda se jkun qiegħed jiġi mxandar b'xandira diretta biex il-pubbliku jkun jista' jsegwi.

Kelliema għall-familja rjali appellaw lin-nies biex minflok jitħallew fjuri jsiru għotjiet ta' karità u biex jiffirmaw il-ktieb ta' kondoljanzi li jinsab online.

Il-membri ewlenin tal-familja rjali jkollhom pjanijiet preparati għall-funerali tagħhom, u dawn jiġu aġġornati ta' sikwit.

Ġurnali Ingliżi jirrappurtaw li d-Duka ta' Edinburgh aġġorna l-pjanijiet għall-funeral tiegħu ta' spiss.

Dawn iridu jiġu approvati mir-Reġina.

Li kieku ma kienx hawn il-pandemija, kienu jinġabru l-eluf f'Londra biex isegwu l-funeral, u l-vjaġġ tat-tebut tal-Prinċep Philip.

It-tebut kieku kien jittieħed minn Londra għal Windsor b'Range Rover, imbagħad għal St George's Chapel għall-quddiesa.

Il-Ministeru tad-Difiża Ingliż ħabbar li minn 12pm 'il quddiem, diversi bliet, fosthom Londra, Edinburgh, Cardiff u Belfast, se jisparaw il-kanuni b'tislima lill-Prinċep.

Se jkun hemm 41 rawnd b'rawnd kull minuta.

Xi bastimenti tal-Flotta Rjali wkoll se jisparaw il-kanuni b'tifkira tal-Prinċep, li serva bħala uffiċjal navali fit-Tieni Gwerra Dinjija.

Ilbieraħ Imut il-Prinċep Philip, Duka ta' Edinburgh Il-ġurnal The Guardian qed jirrapporta li l-Prinċep Harry, in-neputi tal-Prinċep Philip, jaf ikollu jagħmel ħamest ijiem kwarantina jekk jattendi għall-funeral, peress li hu u martu Meghan qed joqogħdu l-Amerka.

Dan sakemm ma jiġix eżentat.

Din tkun l-ewwel darba l-Prinċep Harry se jirritorna l-Ingilterra wara l-intervista li hu u martu għamlu mal-preżentatriċi Oprah Winfrey li fiha tkellmu fid-dettall fuq il-mod kif ġew ittrattati mill-familja rjali.

Huma allegaw li kien hemm razziżmu fid-diskussjonijiet tal-familja rjali dwar il-karnaġġjon ta' binhom Archie.

X'qalet ir-Reġina fuq l-intervista?

Stqarrija mir-Reġina wara l-intervista ta' Harry u Meghan .td_uid_3_6072b31c68ebf_rand.td-a-rec-img{text-align:left}.td_uid_3_6072b31c68ebf_rand.td-a-rec-img img{margin:0 auto 0 0}


Facebook - Federazzjoni Kaccaturi Nassaba Konservazzjonisti - FKNK .td_uid_2_607282e57bd33_rand.td-a-rec-img{text-align:left}.td_uid_2_607282e57bd33_rand.td-a-rec-img img{margin:0 auto 0 0} Aktar minn 40 tabella ġew ivvandalizzati fl-Aħrax tal-Mellieħa minn persuni li għadhom mhux magħrufa.

Dawn it-tabelli twaħħlu mill-membri voluntiera tal-Għaqda Kaċċaturi Nassaba Konservazzjonjiet (Għknk Mellieħa) u mill-impjegati ta' Ambjent Malta fir-Riżerva tal-Aħrax tal-Federazzjoni Kaċċaturi Nassaba Konservazzjonisti (FKNK).

Ġie spjegat li dawn it-tabelli kienu jwissu biex ma jitħallix ħmieġ; ma jitqabbadx nar taħt is-siġar; ma jitqaċċtux siġar; waqt li oħrajn kienu jindikaw picnic u camping areas.

Biex wieħed jagħmel camping irid ikun ġab permess mingħand il-Kunsill Lokali tal-Mellieħa skond l-Avviż Legali 363.143.

L-FKNK qalet li minkejja dawn l-atti vandali, huma mhux se jaqtgħu qalbhom iżda jimtlew b'iktar kuraġġ.

Żiedu li huma diġà ordnaw sett tabella oħra biex jergħu jitwaħħlu.

F'Ottubru li għadda il-Miżieb u l-Aħrax tal-Mellieħa għaddew uffiċjalment f'idejn il-Federazzjoni Kaċċaturi Nassaba Konservazzjoni wara li ġew iffirmati żewġ ftehimiet.

Ministri jistaħbew mill-ġurnalisti biex jagħtu l-Aħrax u l-Miżieb lill-kaċċaturi .td_uid_3_607282e57c1a4_rand.td-a-rec-img{text-align:left}.td_uid_3_607282e57c1a4_rand.td-a-rec-img img{margin:0 auto 0 0}


Josianne Vella .td_uid_2_607282fecf144_rand.td-a-rec-img{text-align:left}.td_uid_2_607282fecf144_rand.td-a-rec-img img{margin:0 auto 0 0} Il-Virtu Ferries ħabbret f'kitba fuq Facebook li minn Ġunju li ġej se jkun qiegħed jibda jopera s-servizz tal-Fast Ferry bejn Malta u Għawdex.

Dan is-servizz se jkun qiegħed jopera permezz ta' żewġ vapuri li se jkunu jesgħu 300 passiġġier kull bastiment.

F'dawn il-bastimenti se jkun hemm ukoll żona fejn jistgħu jitpoġġew ir-roti madankollu passiġġieri bil-karozzi mhux se jkunu jistgħu jagħmlu użu minn dan is-servizz.

Is-servizz se jkun kull siegħa minn Għawdex u mill-Belt Valletta.

Kull vjaġġ se jieħu madwar 45 minuta u s-servizz se jkun qiegħed jibda għall-ħabta tas-6pm u jibqa' sejjer sal-10pm. .td_uid_3_607282fecf3ee_rand.td-a-rec-img{text-align:left}.td_uid_3_607282fecf3ee_rand.td-a-rec-img img{margin:0 auto 0 0}


press, news, Lifestyle, Aħbarijiet, Lokali

Xemgħa tpoġġiet fuq il-post fejn Lassana Cisse Souleymane ġie maqtul permezz ta' sparatura b'motivi razzjali fis-6 ta 'April, 2019.

Dan huwa maħsub li kien l-ewwel qtil immotivat mill-kulur tal-ġilda f'Malta.

Il-missier ta' tlieta kien miexi lejn iċ-Ċentru Miftuħ ta' Ħal Far meta sparawlu, miet u tħallew tnejn oħra midrubin f'dan il-hit and run.

L-eks suldati tal-Forzi Armati ta' Malta Lorin Scicluna u Francesco Fenech ġew akkużati bil-qtil ta' Cisse Souleymane u l-attentat ta' qtil taż-żewġ immigranti l-oħra li kienu mixjin fl-istess triq ma' Lassana.

Aqra iktar: Filmat: Sentejn minn meta nqatel Lassana Cisse minħabba l-kulur ta' ġildtu .td_uid_3_6072978b9a465_rand.td-a-rec-img{text-align:left}.td_uid_3_6072978b9a465_rand.td-a-rec-img img{margin:0 auto 0 0}


Ritratt: Facebook - FIFA World Cup .td_uid_2_607283e55fdda_rand.td-a-rec-img{text-align:left}.td_uid_2_607283e55fdda_rand.td-a-rec-img img{margin:0 auto 0 0} It-Tazza tad-Dinja se tirritorna lura fuq ir-Rai wara li l-edizzjoni tal-2018 kienet ixxandret mill-Mediaset.

Skond informazzjoni maħruġa l-istazzjon nazzjonali Taljan akkwista d-drittijiet biex ixandar 28 partita bejn il-21 ta' Novembru u t-18 ta' Diċembru tal-2022.

Il-partiti l-oħra se jkunu qed jixxandar b'abbonament fuq Amazon Prime Video, li se jkun qed ixandar il-kampjonat għall-ewwel darba.

Madanakollu jekk it-tim Taljan jgħaddi għas-semi finali u l-finali, awtomatikament se jkun qed ixandar dawn il-partiti.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_607283e56008a_rand.td-a-rec-img{text-align:left}.td_uid_3_607283e56008a_rand.td-a-rec-img img{margin:0 auto 0 0}


Ritratt: Facebook - Patrick Maia .td_uid_2_6072896aab709_rand.td-a-rec-img{text-align:left}.td_uid_2_6072896aab709_rand.td-a-rec-img img{margin:0 auto 0 0} Ilbieraħ fuq il-midja soċjali beda jiġri aġġell biex il-Maltin jgħinu plejer tal-futbol li jilgħab ma' tim Malti u li minħabba l-pandemija mhux se jkunu qed jitħallsu, dan il-plejer li ismu ma ssemmiex, kellu problemi finanzarji sabiex iħallsu l-ispejjeż għall-kura li ibnu Luca għandu bżonn minħabba li għandu kanċer.

Hi Everyone , this warrior is Luca, he was diagnosed with Cancer yesterday and tested positive for COVID19 and… Posted by Romeu Romão on Thursday, April 8, 2021 Minkejja li l-identità tal-plejer ma ġietx żvelata, il-Maltin minnufih taw l-għajnuna tagħhom u aktar tard kien żvelat li missier it-tifel bil-kanċer huwa l-plejer tal-Marsa F.C. Patrick Maia.

Nirringrazzjakom b'qalbi kollha lil kull min ilu jgħinna b'kull mod f'dan il-mument delikat.

M'għandiex kliem biżżejjed biex nirringrazzjkom," ikkummenta Maia fuq il-paġna tiegħu ta Facebook filwaqt li żied li hu hu għandu tama u fiduċja li l-Mulej se jgħin lill-familja jirbħu din il-battalja.

Não se apavore nem desanime, pois o Senhor, o seu Deus, estará… Posted by Patrick Maia on Thursday, April 8, 2021 Min jixtieq jgħin jista' jagħti donazzjoni fuq Revolut (99797986) , BOV Mobile Pay (99797986) jew bank transfer fil-kont bankarju bl- IBAN: MT95 VALL 2201 3000 0000 4002 4490 025 .

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6072896aab981_rand.td-a-rec-img{text-align:left}.td_uid_3_6072896aab981_rand.td-a-rec-img img{margin:0 auto 0 0}


Ritratt: Miguela Xuereb .td_uid_2_6072830f16b48_rand.td-a-rec-img{text-align:left}.td_uid_2_6072830f16b48_rand.td-a-rec-img img{margin:0 auto 0 0} Żagħżugħ qed isofri minn ġrieħi gravi wara li qala' daqqa f'argument li seħħ f'Ħaż-Żebbuġ dalgħodu.

Iż-żagħżugħ ta' 22 sena mill-Gambja kien fuq xogħol f'sit ta' kostruzzjoni fi Triq Mikelanġ Sapiano meta qala' daqqa b'oġġett iebes mingħand raġel ta' 44 sena mill-Gambja wkoll, residenti San Ġwann.

Dan kien għall-ħabta tal-11.15am.

Marru uffiċjali tal-pulizija fuq il-post u ambulanza li ħadet liż-żagħżugħ l-Isptar Mater Dei, fejn iżjed tard irriżulta li kien weġġa' gravi.

Inċident ieħor illum Ħaddiem iweġġa' gravi wara li waqgħet injama fuqu f'Ħal Far .td_uid_3_6072830f16df9_rand.td-a-rec-img{text-align:left}.td_uid_3_6072830f16df9_rand.td-a-rec-img img{margin:0 auto 0 0}


Riċetta ta' Wayne Cutajar / Crafted Foods Ingredjenti 200g tadam imqatta' biċċiet żgħar 70g basal mill-aħmar, imqatta' kubi żgħar meraq ta' lumija żgħira 1 kuċċarina Cilantro, mqatta' biċċiet żgħar nofs Jalapeno, mqatta' fin ras ta' tewma, mqattgħa fina ħafna Nitfatrab tal-cumin melħ u bżar kemm tiggosta Method: Ħallat tajjeb flimkien l-ingredjenti kollha.

Poġġi fil-friġġ sakemm tkun se tuża.

Servi mat-tortilla chips jew uża ma' riċetti Messikani.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6072830b67307_rand.td-a-rec-img{text-align:left}.td_uid_3_6072830b67307_rand.td-a-rec-img img{margin:0 auto 0 0}


Il-Moviment Graffitti ħabbar it-tmiem tal-ewwel fażi tal-azzjonjiet tiegħu f'Ħad-Dingli wara li għal tliet ġimgħat irnexxielu jwaqqaf xogħol li ken qiegħed isir 'illegalment' minn Infrastructure Malta fuq triq skedata.

Filmat: Jum wara, l-attivisti għadhom jipprotestaw kontra triq fir-raba' f'Ħad-Dingli Huma spjegaw li din il-battalja leħqet il-qofol tagħha wara laqgħa mal-Ministru tat-Trasport Ian Borg u l-Kap Eżekuttiv ta' Infrastructure Malta Frederick Azzopardi.

Ġie spjegat li matul din il-laqgħa Borg u Azzopardi ċedew għat-talbiet tal-attivisti li l-pjanti tal-post jinħarġu fil-pubbliku, u qablu wkoll li ma jkomplux jaqilgħu iktar siġar tal-ħarrub Barra minn hekk, it-triq se tkun żewġ metri idjaq u għalhekk se tkun qiegħda tittieħed inqas art ODZ.

Filmat: L-attivisti jitolbu laqgħa mal-Ministru u lnfrastructure Malta dwar triq f'Ħad-Dingli Il-grupp wissa li se jkun qiegħed isegwi mill-qrib ix-xogħol li se jkun qiegħed isir minn Infrastructure Malta.

Huma qalu li fl-aħħar tliet ġimgħat, Azzopardi u n-nies tiegħu wrew safejn kapaċi jaslu.

Il-PA u Moviment Graffitti b'verżjonijiet differenti dwar it-triq proposta f'Ħad-Dingli Moviment Graffitti saħaq li huwa jibqa' kontra din it-triq u l-bini mingħajr raġuni ta' aktar toroq skedati u jemmnu li dan kollu se jwassal għall-iżvilupp ta' iktar art ODZ.

Il-grupp ikkummenta wkoll dwar kif IM biddlet it-ton tagħha fuq il-kwistjoni tal-esproprjazzjoni tal-art fejn ġimagħtejn ilu kienu qalu li kellhom il-permessi kollha f'idejhom u issa, wiegħdu lill-bdiewa u lir-residenti li x-xogħlijiet jibdew biss meta jkollhom l-esproprjazzjonijiet kollha finalizzati.

Il-PA u Moviment Graffitti b'verżjonijiet differenti dwar it-triq proposta f'Ħad-Dingli Moviment Graffitti wissa li se jibqa' b'għajnejh miftuħin beraħ, għall-proġetti oħra fosthom tal-Imrieħel u Burmarrad, u toroq skedati oħrajn li qegħdin jinbnew mingħajr wisq konsultazzjoni, mingħajr notifika, permessi u d-dokumenti meħtieġa.

Il-grupp qal ukoll li qed jiddiskuti possibiltajiet legali, filwaqt li stieden lir-residenti u lill-bdiewa minn madwar Malta u Għawdex biex jingħaqdu kontra l-ibbuljar ta' IM u biex ifittxu għajnuna legali fuq il-kwistjoni tal-esproprjazzjonijiet.

Moviment Graffitti rringrazzja wkoll lir-residenti, lill-bdiewa u lil dawk kollha li appoġġjawh matul dawn it-tliet ġimgħat.

"Ninsabu verament kommossi bil-ġenerożità li rċevejna.

Dan jimmotivana u jagħmlilna kuraġġ biex niġġieldu l-battalji li jmiss", temm jgħid il-grupp. .td_uid_3_6072a11830537_rand.td-a-rec-img{text-align:left}.td_uid_3_6072a11830537_rand.td-a-rec-img img{margin:0 auto 0 0}


press, news, News, Local, Aħbarijiet, Lokali

📷: Miguela Xuereb .td_uid_2_60728301c9c2c_rand.td-a-rec-img{text-align:left}.td_uid_2_60728301c9c2c_rand.td-a-rec-img img{margin:0 auto 0 0} Ħaddiem dalgħodu ġarrab ġrieħi gravi wara li waqgħet injama fuqu hu u jagħmel xi xogħol f'Ħal Far.

Kien għall-ħabta tad-9am li l-Pulizija ġiet infurmata li hemm bżonn l-assistenza tagħha ġo garaxx fiż-Żona Industrijali ta' Ħal Far.

Meta waslu fuq il-post, il-pulizija sabu li Tuneżin ta' 32 sena residenti Wied il-Għajn, weġġa' meta waqgħet fuqu injama li nkisret waqt li kien qed iħott xi affarijiet minn ġo kontejner.

Huwa ttieħed l-Isptar Mater Dei b'ambulanza, u hemm ġie ċċertifikat li weġġa' b'mod gravi. .td_uid_3_60728301c9ec3_rand.td-a-rec-img{text-align:left}.td_uid_3_60728301c9ec3_rand.td-a-rec-img img{margin:0 auto 0 0}


Mario Draghi - Governo.It .td_uid_2_6072b0391d90d_rand.td-a-rec-img{text-align:left}.td_uid_2_6072b0391d90d_rand.td-a-rec-img img{margin:0 auto 0 0} Il-Prim Ministru Taljan Mario Draghi akkuża lill-President Tork Tayyip Erdogan dittatur wara li dan umilja lill-President tal-Kummissjoni Ewropea Ursula von der Leyen.

Draghi saħaq li huwa importanti li tkun sinċier mad- "dittaturi".

Von der Leyen u l-President tal-Kunsill Ewropew Charles Michel iltaqgħu ma' Erdogan f'Ankara nhar it-Tlieta.

Il-kap tal-Kummissjoni dehret li nħasdet b'mod ċar meta ż-żewġt irġiel qagħdu fuq l-uniċi żewġ siġġijiet ippreparati, u rrelegawha biex tpoġġi fuq sufan fil-ġenb.

Naħseb li ma kinitx imġieba xierqa u jiddispjaċini ħafna għall-umiljazzjoni li kellha jsofri von der Leyen, "qal Draghi lill-ġurnalisti.

"Ma' dawn, ejjew insejħulhom dak li huma – dittaturi – li magħhom wieħed irid madankollu jikkoordina, wieħed irid ikun sinċier meta jesprimi viżjonijiet u opinjonijiet differenti," żied jgħid Draghi.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6072b0391db99_rand.td-a-rec-img{text-align:left}.td_uid_3_6072b0391db99_rand.td-a-rec-img img{margin:0 auto 0 0}


Il-Kummissarju għall-Istandards fil-Ħajja Pubblika George Hyzler f'ittra lill-Ispeaker tal-Parlament Anġlu Farrugia qal li m'hemmx evidenza ta' leaks iżda konklużjonijiet ovvji.

Hyzler saħaq li l-uffiċċju tiegħu jaddotta sigurtà stretta għal kull dokument u materjal miżmum minnhom.

Huwa spjega li r-rapport għadda lill-Ispeaker u huwa tah lill-membri tal-Kumitat Parlamentari u għalhekk dan ir-rapport ma ġiex leaked mill-Uffiċċju tiegħu.

Huwa kompla li qiegħed ikun hemm dewmien biex jiġu ppubblikati l-konkluzjonijiet tal-investigazzjonijiet u qegħdin iwasslu għal ħafna spekulazzjonijiet.

Hyzler żied li huwa ra r-rapporti kollha fil-midja u ma hemmx evidenza li kien hemm leaks tar-rapport iżda li saru konklużjonijiet ovvji.

Spjega li huwa jinforma lil persuna li qiegħed jiġi investigat u lil min għamel l-ilment li bħala Kummissarju huwa għadda ir-rapport lill-Ispeaker.

Hyzler żied li huwa ma jgħaddix kopja tar-rapport lill-ebda persuna minnhom.

Hyzler innota wkoll li fl-istorja li ppubblika Newsbook.com.mt fit-8 t'April jissemma promozzjoni personali iżda fir-rapport ma tinstabx semma wkoll kif Newsbook.com.mt staqsa lill-Ministru Carmelo Abela kemm kienet in-nefqa tal-kampanja ta' pubbliċità u dan juri li kieku din il-kamra tal-aħbarijiet ma ratx ir-rapport għax kienet tkun taf.

Carmelo Abela misjub ħati ta' ksur tal-etika mill-Kummissarju tal-Istandards Fl-ittra tiegħu Hyzler saħaq li għandu jkun huwa li jiddeċiedi jekk rapport għandux ikun pubbliku jew le kif jagħmlu l-Uffiċċju tal-Ombudsman u l-Uffiċċju Nazzjonali tal-Verifika (NAO).

Hyzler spjega li dawn iż-żewġ entitajiet bħall-Uffiċċju tiegħu jirrapportaw dirett lill-Parlament madankollu b'differenza, id-deċiżjoni dwar ir-rapporti mill-uffiċċju tiegħu ikunux pubblikati jew le hija f'idejn il-membri tal-Kumitat Parlamentari għall-Istandards.

Huwa spjega li jifhem li dan jiġri biex tkun issalvagwardjata l-ħajja privata tal-persuna madankollu kien hemm diversi rapporti fejn huwa ma ħalliex ir-rapport ikun ippubblikat.

Hyzler spjega li hemm tliet tipi ta' rapporti li jgħaddu għand il-Kumitat Parlamentari u dawn huma: Rapporti fejn wara investigazzjoni li ssir joħroġ li m'hemmx evidenza li twettaq att li jmur kontra l-etika.

Rapporti fejn il-persuna investigata tinstab ħatja li wettqet att li jmur kontra l-etika u jiġi applikat artiklu 22(5) tal-Att u jinstab rimedju għal dak l-aġir li jkun twettaq.

Rapporti fejn il-persuna investigata tinstab ħatja li wettqet att li jmur kontra l-etika iżda l-artiklu 22(5) ma jistax jiġi applikat u għalhekk il-Kumitat Parlamentati għall-Istandards fil-Ħajja Pubblika jiddeċiedi hu.

Il-ġurnalisti għandhom id-dover li jippubblikaw stejjer ta' importanza nazzjonali – Beppe Fenech Adami Id-Deputat Nazzjonalista Beppe Fenech Adami qal li l-ġurnalisti għandhom id-dover li jippubblikaw stejjer ta' importanza nazzjonali.

Żied li l-membri min-naħa tal-Gvern huma iktar interessati li joħonqu l-ġurnaliżmu f'Malta u x-xogħol tal-ġurnalisti u jipprovaw iwwaqqfu milli jkunu ippubblikati r-rapporti tal-Kummissarju tal-Istandards.

Il-ġurnalist investigattiv l-obbligu tiegħu huwa fil-konfront tan-nies – Therese Comodini Cachia Id-deputat Nazzjonalista Therese Comodini Cachia qalet li ġurnalist investigattiv l-obbligu tiegħu huwa lejn il-poplu.

Hija kompliet li l-interess pubbliku jitlob li kull kwistjoni li toħloq kwistjoni pubblika għandha tiġi ppubblikata.

"Il-kwistjoni fuq kunfidenza hija xi ħaġa interna tal-Kumitat li ma torbotx lill-ġurnalist," temmet Comodini Cachia.

Il-Partit Laburista qal li l-Partit Nazzjonalista jibda jittieħed bis-serjetà meta jibda jirrispetta l-istituzzjonijiet tal-pajjiż u mhux meta jużahom biss għall-iskopijiet politiċi tiegħu.

Fi stqarrija l-PL kompla li l-istandards fil-Ħajja Pubblika jitolbu li l-Kumitat Parlamentari jkun rispettat u mhux imxekkel milli jiddiskuti u jiddelibera skont il-proċeduri stabbiliti.

Żied li għalkemm huwa d-dritt tal-ġurnalisti li jfittxu l-informazzjoni, daqstant ieħor huwa dmir tal-politiċi li jirrispettaw l-istituzzjonijiet li jridu jaħdmu fihom.

Il-PL jitlob investigazzjoni wara rapport li kixef Newsbook Il-Partit Nazzjonalista qal li l-Partit Laburista qiegħed jattakka l-ġurnaliżmu u b'talba għal investigazzjoni fuq sorsi, d-deputati tal-Gvern il-Ministru Edward Zammit Lewis u Glenn Beddingfield jagħżlu li ma jattendux għall-Kumitat għall-Ħarsien tal-Istandards fil-Ħajja Pubblika.

Żiedu li minflok assiguraw li tiġi rispettata l-governanza xierqa billi l-Kumitat għall-Ħarsien tal-Istandards fil-Ħajja Pubblika jippubblika r-rapporti li li tħejjew mill-Kummissarju għall-Istandards fil-Ħajja Pubblika, id-deputati Edward Zammit Lewis u Glenn Beddingfield għażlu li jfixklu l-proċess tal-Kumitat u jippruvaw iwaqqfu d-diskussjoni.

Posposta l-laqgħa tal-Kumitat għall-Istandards, wara li l-membri tal-Gvern ma attendewx .td_uid_3_607287425037c_rand.td-a-rec-img{text-align:left}.td_uid_3_607287425037c_rand.td-a-rec-img img{margin:0 auto 0 0}


Il-Kunsill Nazzjonali tal-Ktieb (KNK) bi pjaċir iħabbar li l-programm tar-radju li jtella' kull ġimgħa, Taħt il-Qoxra ppreżentat minn Rachelle Deguara, se jibda jsir b'forma u kontenut ġdid.

Taħt il-Qoxra issa daħal fir-raba' sena tiegħu.

Iltqajna ma' għexieren ta' kittieba lokali, tkellimna dwar temi, oqsma, u ġeneri ta' kitba varji, u ma ddejjaqniex nistaqsu mistoqsijiet li firxu mill-informattiv sal-iskomdu.

Il-progammi kollha li għamilna sa issa jipprovdu minjiera ta' informazzjoni utli għall-ħabbieba tal-kotba, l-istudenti, u anki l-akkademiċi, u jinsabu fuq is-sit tal-Kunsill Nazzjonali tal-Ktieb.

Mill-Ħadd 11 ta' April il-programm se jieħu xejra oħra.

Il-preżentatriċi, Rachelle Deguara, se tmexxi diskussjoni ma' aktar minn mistieden wieħed, li mhux bilfors ikunu kittieba biss, b'format aktar miftuħ li jistrieħ fuq skambju ta' ideat.

Il-punt tat-tluq jibqa' l-kotba, iżda l-konverżazzjoni se tinfirex għal oqsma oħra tal-ħajja relevanti.

Ladarba l-letteratura u l-kotba jitkellmu dwar l-ħajja, il-kittieb – sija jekk rumanzier, poeta, kittieb tal-memoirs u l-bqija – għandu ħafna xi jgħid u jiddiskuti ma' persuni b'xogħlijiet jew professjonijiet oħra fis-soċjetà.

B'hekk qed nittamaw li b'dawn l-iskambji jinxteħet dawl ġdid fuq il-kotba Maltin, jiġi ġġenerat interess minn angoli differenti fil-letteratura Maltija, u naċċentwaw jew nixprunaw il-kontribut validu tal-kittieba Maltin fi mkejjen oħra tal-ħajja.

Il-programmi l-ġodda se jibdew jixxandru diretti fuq il-Facebook tal-KNK nhar il-Ħadd fis-7.30pm b'mod awdjoviżiv, u fuq is-sit tal-Kunsill Nazzjonali tal-Ktieb.

Għal dawk li jippreferu r-radju, fl-istess ħin u ġurnata l-programm ikun qed jixxandar fuq Radju Malta.

U għal dawk li jkunu jridu jsegwu l-programm ħin ieħor, jistgħu jsibuh fuq is-serje jisimha 'Taħt il-Qoxra' fil-kont ta' Youtube tal-KNK , inkella fil-kont ta' Soundcloud fejn isibu wkoll il-programmi kollha l-oħra tas-sensiela l-qadima.

Dan it-taghrif twassal mill-Kunsill Nazzjonali tal-Ktieb.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60728c77a004c_rand.td-a-rec-img{text-align:left}.td_uid_3_60728c77a004c_rand.td-a-rec-img img{margin:0 auto 0 0}